text:
"BAWNU HKRAW NA DARAM RE AI NHTOI" ( Ning nga mung she hti yu ga )
Anhte a Htunghking hta, ya na zawn shareng hkat ai lam gaw Karai Kasang a hpan da ai Hkawnsek "Virgin" ngu ai ai hpe manu shadan makawp maga hkangzing chye na matu rai nga ai.
Tsun yang sha shayi sharawt sha ai, shayi sharawt poi, nga nna aloi ali tsun hkai nga ga ai raitim,
1. Dat kasa ni hte ka madun lai wa sai lam ni tsun jahpra hkat ai lam,
2. Jaw jau nga ai nat ni hte seng nna hkinjawng, Dumsa ni hpe tsun madun hparan dan ra ai lam ni,
3. Dai shani shanhte kaw sa du ai Mayu shayi dama manam ni hpe ngwi pyaw ga hte numhtet numra tsun shaga ya ra ai lam ni,
4. Kungdawn shingnoi bawn na lam,
5. Num sa sa na matu masha ni hpe lata san da na lam ni hta n-ga, kaga si shat shadu lu shadu sha na lam ni a majaw, Mayu ni a nta dinghku hta baw nu hkraw na daram amu law nga ai.
Ndai num sharawt ai poi nhtoi hte ting Dama manam ni gaw, Janghtung wa a nta e, but nga nhtawm, tsun shaga ra ai lam ni hpe dai kaw nna ginsat jahkrum la lu ma ai rai.
KUNGDAWN SHINGNOI BAWN AI LAM
Anhte kadai raitim tinang a shayi sha, kajan kasha hpe, tsaw ra ai dama ni hpang de jaw ya sha ai shaloi, kahpu kawa kanu kana ni gaw, mi Mahtum lik alai, Mahta matsun a kahprai ai sha, sharung kungdawn jaw chye ga ai.
Dai hpe shingnoi hta bawn bang ya ra ai. Dai zawn bawn bang ya ai shaloi, n law htum shingnoi lahkawng rai ra ai. Dai hta gade jan bawn mayu yang mung tinang a nga mu nga mai ai hte maren bawn ya lu ai. Dai zawn shingnoi hta bawn bang ya dat ai rai ni hpe, sharung kundawn ja nga ma ai. Gaja wa tsun yang dai ja gaw, Mayu ni shayi jan hpe garan ya ai sut Sali wunli ni nan rai nga ai.
Dai sut Sali hpe shingnoi hta bawn bang ya dat yang, shingnoi lahkawng gaw grau ahkyak ai re. Dai ahkyak ai shingnoi yan hpe, Chyingbaw shingnoi, chyingmai shingnoi, oi, shing nrai shingnoi kaba, shingnoi kaji nga ma ai.
Shingrai dai shani e, Mayu ni gaw Chyingbaw shingnoi ngu na hta
1. Lahpaw kang hte atsawm sha mayawn hkra di ai sharim nhtu.
2. Kungdawn n-ga.
3. Num labu.
4. La labu ( Bu jaung ).
5. Num palawng.
6. Hkachyi.
7. La baw hkaw.
8. Lahkawn man mi.
9. Gumrit man ni, shing nrai n lu yang tai mi.
10. Lakan man mi.
11. Chyaru dumhkru mi.
12. Myi kaja ai nhkrun nai lahkawng.
13. Nai myi kaja ai nai hpaw lahkawng.
14. Shagyi shabawn gup rai ra ai ( tai n lang ma ai.)
15. Shapre makai lahkawng
16. Lasi makai lahkawng
17. Gai myi kaja tsawm ai shanam pa lahkawng.
18. Ka mai si n waw ai langai.
19. Waw ai ka mai langai.
20. Shat kada ni di nna hkum hkra bawn bang ya na rai. Dai Kumba ri langai hte nhtu mung shalawm na n mai malap ai.
Ya dai chyingbaw shingnoi ngu ai shingnoi kaba hpe bawn ai hpang shingnoi kaji rai nga ai chyingmai shingnoi hpe mung bawn ra nga ai. Dai shingnoi hta
1. Nhtu kaba langai.
2. Nai ahkyep sep ningdaw ngu na hpamaw nhtu langai. ( Ndai nai sep ( hkyep) nhtu gaw sharim nhtu a manang rai nga ai. )
3. Kumba ri hte Nhtu kaba.
4. Num shing nrai La labu hte palawng.
5. Lahkawn hkawn man ni.
6. Chyaru dumhkru mi. kaga ngam ai rai ni gaw mi shingnoi kaba rai nga ai
chyingbaw shingnoi hta shalawm ai hte maren nsi nai si nli ni yawng jahkum shatsup ya ra ai. Bai ndai shingnoi hpe mayu majing ni hta nga mu nga mai lam dumhprut ai rai yang mare shawa, jinghku ni bawn jaw ya ai htung nga ai.
Dai shinnoi madung lahkawng bawn ngut ai hpang, daini shabawn shayu sha ai shayi sha hta Hpu gap sha mayu ai kahpu kanau mayu mi lawm ai rai yang, Hpu gap shingnoi ngu ai ni naw bawn ai. Dai hpu gap shingnoi bawn ai hta gaw,
1. Nhtu kaba langai.
2. Kumba ri langai.
3. Lu lawm ai ni Hkachyi.
4. Lahkawn man mi.
5. Num shing nrai, la labu hte palawng.
6. Ri nawng hte Htu Nawng ni hte nsi nai si nli hkum hkra, bai shat kada mi rai na rai.
Shat kada gaw shingnoi hkum shagu hta lawm ra ai. Shingdi shingnoi ni hpe bawn bang ya ai hpang mayu ni naw lajang ra ai rai ni gaw,
1. Kumba ga ri nawng langai.
2. Bu bai ngu ai maraw dumsa shabrai Ri mi.
3. Yu hkrawng mahku ja ngu ai Ri nawng mi.
4. Sumkrung mayawn hta
( a ) Ri nawng mi.
( b ) Nam na Ri dinghkum lahkawng, Sum-krung ngu ai shaman ru lahkawng, mung ra nga ai.
Dai sumkrung mayawn hpe shabawn ai lam gaw ndai hku rai nga ai. Ya nambat mali hta madun ai rai ni hpe Wa lahkru hte lahkawng lang hkindang ra ai. Dai lahkru lahkawng a ntsa e, Shagyi hpe mali hpra garan nna grup di tsat tawn ra ai.
Ndai zawn re ai sumkrung shabawn gaw chyingbaw shingnoi hte chyingmai shingnoi yan lahkawng yan hta shalawm ya na matu htung gaw rai nga ai. Raitim n di nngut ai ni gaw shada da yu ra ai rai.
Ya madun lai wa sai hte gaw kungdawn shingnoi a lam rai nga ai. Dai kungdawn shingnoi a shinggan e,
1. Dun di
2. Dun hkra
3. Yaw Wa
4. Makyit nba.
5. Jawn gumra
6. Shingnan yam
7. Wa htau nhtu
8. Lahkum daw nhtu nga ai ni mung sharung shakau dat ya ra nga ai. Dai zawn hkum hkum tsup tsup re ai hpang, Num nnan jan gaw, kanu kawa a dum nta dap nu dun kaba a dun sat dun maga san tawn da ai lahkum hta mawn sumli nna dung nga na. Dai ten hta mayu ni gaw, shayi ( num ) sharawt tsa jaw lu na.
Dai hte kahproi kanoi sha Dama ni maga de na san tawn da ai masha shing nrai Dat kasa kaba wa shang sa nhtawm, Num jan a kanu hpe ta mayan ja shaw jaw na. Shaloi kanu mung, “E, ngai sha e, ndai sumkrung shabawn zawn rai, a dinghtawng dingbrang, Mayat maya galu kaba sutlu gansu, naimam nsi naisi ni mung, nsa sha nnan htap, yam nga ni hta adu du nun ai hkrai jawng, nrung rung hkun ti hpawng, sut pungding dai ningngai, gan punghkaw kaw shingrai chyai sit oi” ngu nna shaman let, shagyi shingyan hpe lata hta latup la nna kasha jan a baw hta ru bun ya na rai.
Dai ngut ai hte rau num nnan woi sharawt na san da ai wa gaw, shi a yung hkyi hte num nan jan a hkra lata yung dawn hpe mahkai sharawt woi sharawt na aten gaw, jahpawt htoi bri htoi brawp, hprim hpram re ai ten tsingdu tsingman n su, kakrit kadawn n garu ai shaloi rai na rai nga ma ai.
( Naw matut na )


c: text/html

text:
Wunpawng Mungdan Shanglawt Asuya Dap Ba (5) npu Dung (24) shara rai nga ai Pan Tsun Post hpe April (10) ya shani myen hpyen ni hpe yen kau ya ra mat sai lam shiga na chye lu ai. Myen tai hpyen ni gaw Daw Hpum Yang post kawn Pan Tsun Post hte (120mm) laknak kaba ni hte gap sharu bun nna hpyen n gun hte htu lung wa ai majaw yen kau ra ai re lam hpe mung matut chye lu ai.
PAN TSUN POST KALUT KAU
Wunpawng Mungdan Shanglawt Asuya Dap Ba (5) npu Dung (24) shara rai nga ai Pan Tsun Post hpe April (10) ya shani myen hpyen ni hpe yen kau ya ra mat sai lam shiga na chye lu ai. Myen tai hpyen ni gaw Daw Hpum Yang post kawn Pan Tsun Post hte (120mm) laknak kaba ni hte gap sharu bun nna hpyen n gun hte htu lung wa ai majaw yen kau ra ai re lam hpe mung matut chye lu ai.
Labels: Jinghpaw Mung Shiga
2 comments:
- hkunman said...
-
Laknak kaba gap bun ai shara hpe, sa htim gap yang n-mai na kun..?
- April 13, 2012 at 1:13 PM
- Red Kachin said...
-
Myit su wa e myit yang gaw loi ai sa du yang gaw sa mau ai hpan re. Akyu hpyi na sha matut sa mat ga.
- April 13, 2012 at 4:43 PM

robotstxt: allowed

filter: keep


text:
Gabu gara ai Hkrimast rai u ga ngu yawng hpe shakram dat ai .Anhte maigan mungdan hta du hkawm nga ai ni hkrismat hpe kabu gara ai hte galaw lu tim anhte a Mungdan Buga na sai daw sai chyen myu sha ni gaw ndai aten hta shani shana hkrit maja let sha sak hkrung ra ai ten mung rai nga ai law.
Mung maden myen asuya ni gaw anhte a buga de majan bai hpaw gasat wa ai gaw dai ni shata 7 de she rai mat wa sai, Ndai majan gaw galoi mi she zim mat na mung hkrak n chye lu ai. Majan a majaw duhtaw sai hkaw ai lam ni, yak hkak jam jau ai lam ni mung law nga ai, grau na gaw myen asuya hpyen la ni a shaing gyim ahkaw ahkng tawt lai ai lam ni gaw anhte a buga ni hta dik mat sai hku re.
shata 7 laman byin lai wa sai majan ni hpe bai yu yang anhte amyu sha ni a ntsa karai kasang a shaman chye ju ni mau na ram hkam la lu ai hpe mu mada ai. Myen ni mung shahte prat tup gasat wa ai majan ni hta ndai ram hkrat sum ai lam gaw nga na nre ngu kam ai. Bai anhte a shang lawt asuya mung ndai ram awng dang ai lam hpe rai nhkrum yu shi na re ngu kam ai, dai rai yang mahtai gaw hpa rai ta ? Myit hkrum ai lam re ngu mu mada ai.
Moi lai wa sai ten hta KIA / KIO ni shaning na na wa myen hte gasat lai wa sai ,n dai lang na majan ram mung masha ni madi sha daw shang lawm ai lam hpe n mu yu ga ai, dai ni gaw mung chying mung sha wa yawng nji ngu shang lawm ai majaw mau hpa shaman chye ju hpe hkam la lu sai. Ndai lam ni gaw KIO / KIA hte mung shawa gaw dai ni hka hte nga zawn ganawn ai hta sha n-ga woi awn nga ai Ningbaw ni a K.K a ntsa kam sham ai makam hte woi awn ai majaw mung rai nga ai, moi majan kade byin tim kadai wa mi majan dang na matu lusha gam akyu hpyi ai nga mung nna yu ga ai. Anhte a makam masham hte myit hkrum ai a majaw myen ni gaw anhte hpe nhtoi 10 hte sha myit kau na majan gaw shan hte myit ai hte wa shakap shai mat ai majaw ya dai ni gaw shan hte hku na she mung masa bawng ban ga nga ga pru wa ten du sai hku re.
Dai majaw dai ni anhte kaning re mung masa lam hpe tsun jahta na kaning re lam yan de rai wa na ngu ai gaw woi awn nga ai Ning baw ni tau na hkyen lajang da ngut na sai ngu mung kam ai. Myen ni gaw moi moi kaw na teng man ai ni nre hpe anhte labau hta chye chyalu rai sai ,lang hte lang mung hkrum sha yu sai, ya gaw shari mu ram sai anhte grai sadi maja let galaw ra ai. Myen ni a labau hpe yu yang moi English hpe gasat na matu Japan hpe sa pang la ai, Japan hpe bai gasat na matu Englisha hpe bai pang la ai, ngut jang labau kaw gaw shahte she ndan madu zawn nga na bai tsun , Mung dan a teng man ai labau ni hpe sha mat shamyit kau n-na shanhte mye amyu kaba masa hpe hkrang sha paw mat wa ai.
Dai ni na ten hta mung Myen gaw Miwa hpe kam dat Gala hpe pawng dat Amerecan ni hpe lama mi nga masu dat rai na nji ngu rai bu si nga ai, ndai zawn re mung dan kaba ni a lapan kaw mung masa gasup sha bu si nga ai ,gasup shut dat yang mung dan ting zang ayai mat na hpe gaw ndum ma ai kun? Ya ten na Jinghpaw hte myen a mung masa hpe yu yang mung KIO a mung masa gaw ntsa kaw rai nga ai, KIO gaw panglung gasa di hpe manat da ai ,myen gaw shan hte kada ai 2008 ning a gaw da tara hte rai wa mayu ai, kaja wa sha nga yang Myen mung hta rawt malan hpung ni law wa ai a npawt mung dai panglung ga sadi n-grin wa ai a majaw re, dai majaw dai ni mung dai panglung gasa di kaw sha sim sa lam hpe mai lu la na re, Myen ni panglung gasa di gaw prat nrai sai mi nga tim mahtai gaw dai kaw sha dik wa mai nga ai.
Dai majaw anhte wunpawng sha ni a teng man ai mung masa mahtai hpe daw dan hpa ran la na ten gaw dai ni rai sai,woi awn ai ningbaw ni mung ngang grin ai mung masa policy ni hpe tau hkyen da na sai ngu kam ai, anhte mung chying mung shawa ni mung woi awn ai ni a ga hpe madi sha daw hkan sa chye ai mung shawa masha tai ra ga ai, mai gan ga hkan e du hkawm nga ai ni mung madu a mung dan dum nta hpe bai wa gaw gap la na matu jin jin rai nga ra sai. Nang ngai lu ai atsam hte myit hkrum mang rum ai hte jawm shakut wa yang ai hte a awng padang gaw gade ntsan ai kaw rai sai , U lu mahka na hpungkun daw nmai byin ai lam shagu hta myit shing ran mu let rau sha jawm sha kut sa wa ai rai yang gade nna ai aten hta anhte a Sut Ngai Mung hpe madu la lu na gaw gala htum nshut rai sai law.
Yawng a ntsa Karai kasang shaman ya u ga.
Ten du Sai
Gabu gara ai Hkrimast rai u ga ngu yawng hpe shakram dat ai .Anhte maigan mungdan hta du hkawm nga ai ni hkrismat hpe kabu gara ai hte galaw lu tim anhte a Mungdan Buga na sai daw sai chyen myu sha ni gaw ndai aten hta shani shana hkrit maja let sha sak hkrung ra ai ten mung rai nga ai law.
Awareness Campaign by Kachin Australia(Sydney)
CRIMES IN NORTHERN BURMA
Myen asuya ni kawn anhte J.W buga gin ra ni hta tawt lai ai shinggyim ahkaw ahkang hte Myusha ni ntsa sat nat ai lam ni.
Hkying hkum 12 lusha gam akyu hpyi
New Zealand du Jinghpaw wunpawng myu sha ni kawn dai ni anhte a mungdan hta W.P Mungdan shanglawt asuya ntsa myen asuya kawn laja lana htim gasat ai majan hkrun lam hpe AUNG DANG ai hte padang dip lalu na matu hte hpyen yen tsin yam masha ni a matu hkying hkum 12 lusha gam kyu hpyi lamang hpe NZ Mungdan mare kaba lahkawng hta galaw lai wa sai.
Dai ni anhte kam hpa na gaw hpan wa karai sha nga ai,anhte a lam hpe dai madu hta ap da yang shi shabyin na ra ai,ngun dating na myit nden sha ja nga ga.
KIO A NDAU SHABRA LAIKA
12 Lang na KBC Ramma Masat Nhtoi
(12) Lang na KBC RAMMA masat Nhtoi mungga hpe ndai kaw matut hti ga.http://www.blogger.com/img/blank.gif
AMYU SHA NINGBAW NGU HKAM LA SANI?
Jinghpaw Wunpawng sha ni a Rawt malan hkrun lam hpa majaw chying hkraw galu nga ai? Hpa majaw nmai Awngdang ai? Kaja wa sha anhte amyu ni shanglawt lu nra sai i? Shang Lawt hte mayam ngu ai hpe nang gara hku chye na ai.Ndai kaw matut hti yu ga
Rugby World Cup 2011
Mungkan madang Rugby ginsup poi (Rugby world Cup 2011) kaba, hpaw poi hpe Auckland Muklung Eden Park kaw grai hkik hkam ai hkrang shala lamang ni hte galaw lai wa sai.Ndai hpaw poi hta masha 60,000 jan sadu ngun jaw ai lam chye lu ai.NZ Mungdan hta gaw Rugby hpe madung gin sup ma ai hte NZ masha ni grai ra sharawng ma ai. Ndai zawn Mungkan madang (World Cup) hpe 1971 ning kawn hpang ai lam chye lu ai.
Hpyen yen tsin yam ni a matu alu tam ai lam
NZ Mung dan du J.W sha ni kawn Wunpawng Mung dan hta byin nga ai hpyen yen tsin yam masha ni hpe garum madi sha daw lu na matu alu tam ai lamang hpe mani 27.8.2011 hta Auckland mare kaw awng dang ai hte galaw la lu sai . Ndai lamang hta htung hkring malu masha , ka hkrang ni madun dan ai hte masha ngun 300 jan sadu ngun jaw la sai lam chye lu ai.
Share Shagan Masat nhtoi
Wunpawng Mungdan Hte Wunpawng amyu sha ni dip da ai kaw na lawt lu na matu myit shing ran shaw ta tut woi awn shakut shaja lai wa sai anhte a myu tsaw share shagan ningbaw ning la ni hpe na chying wa chyeju dum ga ai.
Anhte NZ nga J.W sha ni kawn lak san lamang nlu galaw tim, ndai zawn Myu Hte Mungdan Shang Lawt lu na matu asak ap nawng sha kut sha ja lai wa sai Myu tsaw share shagan ningbaw ningla ni yawng hpe arawng la Hkungga jaw dat ga ai.
N-ngut shi ai rawt malan hkrun lam hpe nanhte myit mada da ai Awmdawm shanglawt nlu ding sa nga ai sha ra , lu ai atsam ladat hkum hkra hte matut shakut na ga ai. Karai kasang a sumsing mungdan hta ning ngai nga mu ga myit dum kyu hpyi dat ga ai .
Wunpawng Mungdan Shanglawt ......... (Lu u ga )2
Wunpawng Myu sha ni shanglawt .........(Lu u ga)2
sumla hkrung
Aung San sukyi a laika
Myen mung asuya a 0pposition party ning baw Aung san Kaw a Thinsin hte rawt malan hpung ni de shagun da ai laika hpe hti maram yu ga , ndai bat laman myen asuya hte hkrum shaga ngut ai hpang ndai ndau laika pru wa ai lam re.
Demonstrators call for NZ Govt to help Burmese
Demonstrators have called on the New Zealand Government to take a stand against human rights abuses in Burma's Kachin province. click
NZ du J.W sha ni ngun madun ai lam galaw
NZ du J.W sha ni kawn Dai ni 27.7.2011 hta NZ asuya parliament rung shawng kaw ngun madun ai lam ga law lu sai. NZ ten 12:00 pm kaw na 1:00 pm du hkra galaw ai hta hpunau Hkang hte laga Myen mung masha ni, NZ Mung dan masha ni mung shang lawm ai hte masha yawng 100 ram sadu ai. Ndai ngun madun ai lam hta madung hku na dai ni na J.W sha ni hta byin nga ai mabyin ni hte hpyen yen tsin yam lam ni hpe NZ mungdan asuya kawn garum madi sha daw ya na matu madung hpyi shawn ai lam galaw ga ai. Seng ang ai asuya ni kawn mung parliament kata kaw ndai lam ni hpe issues langai hku na bawng ban mat wa na lam tsun sha na wa sai.
EMERGENCY RELIEF FOR INTERNALLY DISPLACED PERSONS (IDPS) FROM KACHIN STATE FUNDING PROPOSAL 2011
NZ J.W sha ni a shamu shamawt lam ni
New zealand du jing hpaw wunpawng sha ni kawn dai ni anhte a Mungdan hta byin nga ai majan nhtan hte tsin yam tisn dam a matu anhte dang di dep ai made shang lawm shakut nga ga ai.
Majan byin ai hte w.p mung dan hta byin nga ai masa hpe NZ nawku hpung sha gu de akyu hpyi garum la na matu saw lajin laika pa sha bra sai. NZ du j.w sha ni kawn tsin yam masha ni a matu NZ dollar 3635.00 tup hpe june sha ta 28 ya sha ni shalai jaw lu sai. NZ national redio nsen shapoi dap ni hte matut let anhte a mungdan mabyin ni hpe july 5 ya hta shapoi lu saga ai.
NZ kachin community kawn woi awn ai hte NZ du Myenmung bawsang ni hte jawm gum hpawn let satement langai hpe july 11 ya hta seng ang ai NZ asuya dap ni de shalai shabra lu sai. Matut nna july 15 ya hta Wellington kaw nga ai J.W nawku hpung ningbaw ni kawn mung NZ Mungdan a opposition party langai rai nga ai green party a maigan matut mahkai hkring mang wa hte sa hkrum sha ga lu sai hte J.W Mung dan a dai ni na mabyin ni hpe tsun dan lu sai.
Matut na Wellington kaw nga ai J.W hkristan nawku hpung ni hte partners relife development ni woi awn let J.W mung dan hta byin nga ai hpyen yen tsin yam masha ni a matu alu tam ai lamang hpe july 17 ya laban ya shani North Porirua baptist church hta ga law lu sai. Matut nna mung myu sha lamyan hta grau na tang du ai hte galaw sa wa na masing ni nga ai lam hpe chye lu ai.
w.p myu sh ni e
Partners relife a lam
Tsaw ra ai mai gan Mung dan ni hta du taw nga ai J.W sha ni hpe ga saw lajin mayu ai dai ni anhte a mungdan hta byin nga ai mjan a majaw buga masha ni ruyak tsim yam hkrum nga sai hpe yawng chye nga chyu lu rai sai, ndai majan mung koi yen nmai ai majan mung rai nga ai , ndai majan galoi she zim na mung gadai nchye lu nga ai .
Miwa mung hte hting bu ai majaw anhte a tsin yam hkrum masha ni hpe mungkan kaw na garum la na mung grai yak nga ai . Dai majaw nang ngai mai gan ga du nga sai ni madu hte ni htep ai nawku hpung ni ,manang ni, madu shang lawm ai wupung wupawng hkan e anhte a lam hpe chye tsun da ra ga ai ,anhte lam hpe anhte sha ntsun dan, nkajai dan yang kadai mung atsawm chye na nre.
Dai ni US,Canada,UK,Norway,NZ,Australia kaw nga ai J.w sha ni hpe lajin mayu ai ndai partners relife development ni hpe matut mahkai la ga ngu gasaw mayu ai ndai wuhpung gaw Myen Mung jarit na tsin yam ni hpe garum nga ai ni re, nkau chye ai ni mung nga na sai , anhte NZ na J.W sha ni gaw ya ten ndai wuhpung hte matut let tsim yam masha ni hpe grau na tang du ai ladat hte garum lu na matu hkyen la jang nga sai.
Ngai sawn yu ai lam
June 30 ya sha ni Myen asuya hte wunpawng mung dan shang lawt asu ya ni ntsa lam hkrum sha ga ai lam shi ga na lu ai majaw myit hta kabu ai zawn nga hkam sha ai rai tim myit tsang ai ma ga de she grau law n-ngai hpa ma jaw nga yang myen gaw tsun ai hte galaw ai gaw galoi mung wa shakap shai chyu galaw ai ni re.
Ya mung sim sa lam ga law ga she nga tim shan hte a arawn lai ni gaw sim sa lam maga de nrai nga ai.KIO/KIA hpe sha myit kau na lam hpe ladat jaw jaw hte lu galaw na matu majoi aten garawt nga ai ngu sha mu mada ai, maga mi de jahta ai zawn rai masu na maga myi de gaw hpyen n-gun jat bang nga ding yang rai nga ai,mung masha ni hpe zai hte zing ri ding yang rai nga ai.
Dai majaw anhte a ning baw ni sung sung myit yu ra na ga ai lang hte lang anhte hkrum sha yu sai mahkrum madup hpe myit dum ga ,myen ni shawng sim sa lam a matu hpyi shawn wa ai nga na myit nkaba mat na mung sadi ga kalang shut jang sharai la na yak la ai re dai hpe anhte dum nga ga.
Dai ni kraikasang gaw anhte myu wunpawng sha ni hpe shalawt dat mayu sai anhte ni ladat jaw na sha ra sai.Moi shang lawt nnan hpang wa ai sha loi na mung shawa masha ni a myit ja sat hte dai ni na W.P sha ni a myit ja sat grai shai mat sai hpe mu ma da ai dai majaw anhte tawn da ai pandung ndu ding sa nmai jahkring ai Awng padang lu hkra myit hkrum mang rum hte sha kut yang k.k gaw an hte hpe Awng padang hta nlaw sha ngun na re hpe kam hpa let jawm sha kut ga law.
Wunpawng Mung dan shanglawt lu u ga.
D.r Maran La Raw a Sawn dinglik yu ai lam
Mungkan shiga pinra hte WP ni a gam maka - sawn dinglik ai Maran La Raw (SK)
· Myanmar blames Kachin rebels for fighting
· Associated Press– Sat Jun 18, 2:18 am ET
YANGON, Myanmar – In its first public comments on a week of fighting in northeast Myanmar, the government said Saturday that ethnic Kachin rebels fired first and the army had to act to protect a major Chinese-built hydroelectric power project.
The skirmishes were some of the fiercest in nearly two decades between government forces and the Kachin Independence Army. They erupted June 9, displacing at least 10,000 people over the course of about one week. The rebels have blamed the government for launching an offensive after militia fighters rejected a call to leave the strategic region.
The government says it did call on rebels to leave, but accused them of firing first after threatening Chinese technicians and detaining two army officers, according to a report Saturday in the state-run New Light of Myanmar newspaper.
The 8,000-strong Kachin militia is one of several minority ethnic rebel armies in Myanmar who say they are fighting for greater autonomy.
The government paper said Myanmar's military ordered rebels to withdraw from a camp near the Tarpein hydropower project, a joint venture between Myanmar's Electric Power Ministry and China.
The government said that during the fighting, militia fighters blew up power pylons that fed the project, as well as 20 bridges. The violence forced 215 Chinese employees to flee home across the border, the report said.
Military columns "had to inevitably attack the KIA just to rescue their officers ... who were detained without any reason and to protect the high-cost Tarpein hydropower project," the report said.
The U.S. Campaign for Burma, a Washington-based lobbying group, said last week the militias had returned six detained army soldiers during a lull in fighting. It was not immediately clear if the two officers reported detained by the government were among them.
Myanmar's central government has tenuous control of many parts of the country where minority groups are strongest. Many of those groups maintain their own militias. The government has reached cease-fire agreements with 17 rebel militias since 1989 and most have been allowed to keep their weapons and maintain some autonomy over their areas.
The Kachin militia reached a peace deal with the country's former ruling junta in 1994, but the truce broke down last year after the militia rejected a call by the government for them become border guards under army leadership. The junta made the appeal ahead of last November's elections, Myanmar's first in 20 years, which introduced the nominally civilian government now in power.
Sawn yu ga
Anhte hpe ndai hku mu shangun nga ma ai: Lahta na shiga hpe Yahoo website kaw na shaw la nna kasi madun tawn nngai. Ndai gaw mungkan shi-seng media hpe gumshem Myen atsuya gara hku nna, gade daram lu lang ai hpe madun nga ai. Ndai hta WP rawt malan hpung hpe rebel – tara shang ai atsuya hpe ninghkat rawt malan ai ni- ngu nna shamying tawn nga ai. KIA hpe rebel ngu nna dingyang shamying tawn ai gaw mungkan a myiman hpe gumshem atsuya mu shangun mayu ai hku yu mat wa na matu lajang la ai lam re. Kaga shara hkan KIA hpe insurgent, mungdan uphkang masa hpe rawt malan ai ni; armed militia – laknak lang ai kahtawng/mare masha, mung ngu nga ai.
Gumshem hpyen atsuya gaw tara shang ai mungdan atsuya re, tim KIA hpe gaw rebel, insurgent she re, ngu nna mungkan shawa hpe chye na hkap la shangun ai ladat re; ndai gaw news media a manu mana kaba la ai n-gun re. Shawa a myit hpe gang gayin la nna shagyip kau ya ai masa rai nga ai. Dai ni na globalized world – mungkan ting gumdin gumhkaw langai sha rai mat wa ai mabyin manghkang hta, lu lang yang n-gun kaba rai, n lu lang yang hkam mana na rai, rai nga ai.
Anhte maga hpe gara hku mu mat wa sai kun? KIO/KIA gaw mungmasa lam ai majaw, jet ai federal democracy sharawt mayu ai majaw, Munghpawm hpe gawgap shalat ai ni aru apawt shadaw dawhpum hku nna masat bang tawn ai tinang amyu mungdaw hta tinang uphkang lu ai ahkaw ahkang lu na, nga ai majaw rawt malan ai lam, Panglong Agreement hpe matut manat tawn nna sa wa ai uhpung, - ndai lachyum ni hpe shinggan nna n mu lu mat sai, n na lu sai, dai majaw kadai n chye mat sai. Anhte gaw, gumshem atsuya ya a matu rebel, insurgent ni sha re, ngu ai daram sha chye na mat sai.
KIO hpe “Aung San Lu “ ngu shamying ya ai ni pyi nga sai. Aung San Kaw hpe “aprat lai mat, nau gumgai mat nna n mai lang sai” nga ai shiga news media report galaw ai ni nkau mi gaw, KIO hpe “Aung San Lu” ngu mayu nna tinang nan bai mani gahe, re ai langai lahkawng hte hkrum yu sai, tengsha byin sai. Daup dat gaw n mai, hkam gaw n kam hkam rai yak kau sai.
Du Kaba G. Gam Shawng hte S. Gun Maw hte hkrum yu ai ni chyawm gaw “Ndai yan gaw KIO zawn n re” bai nga ma ai.
Shinggan de na news media report galaw ai ni a matu KIO hpe gaw n kam hkungga mat timung, KIA hpe gaw malai shatai na lam bai n mu mada, re ai manghkang byin nga malu ai. Tengsha re.
WP ni a yi-ngam Anhte hta gumshem atsuya zawn, daram, media laknak ginsup na atsam n nga ai. Shanhte chyam hkra galaw lu ai daram anhte n chye galaw ai, n-gun n nga ai.
Tim, gumshem atsuya a shiga masa gaw shamawng ai masa re; hti nna shanhte hpe kam ai gade daram nga ai kun? Gumshem atsuya hpe “kam ging ai ni, sadi dung ai ni” ngu masat la tawn ai mungkan mungdan hpa-awn ni gade nga nga ai kun? Tengsha n kam timung, Miwa Mungdan zawn, “kam masu ra ai” mungdan kade nga kun?
Anhte a lit – Anhte chye lu ai ndai daram re: Sinna democracy mungdan kaba ni hte gumshem atsuya hpe “n kam ai, kam yang shut ai” ngu chye na mat sai ni grai law nga ai. Ndai ni gaw, anhte maga de nna kasa ni du sa nna tsun ai hpe madat na jin jin rai taw nga masai. Anhte shanhte hpang de kyit-hkai kasa dat saga ni? Anhte sa tsun dan na anhte a agenda: “Anhte gaw insurgent n re, tengman jet ai federal democracy hpe sharawt na matu Panglong mahkyen hkan ai Munghpawm hpe makawp maga ai ni she re” ngu sa tsun dan na jin nga saga ni?
Ndai zawn re atsam shapraw nna kyit-hkai gintan la ai ningtau mungdan kaba ni garum la ai hte anhte a mahkyen awng dang lu na lam de matut sa wa ra saga ai law.
Saw lajin dat ga ai
Tsaw ra ai N.Z du J.W myu sha ni , Mungkan shara shagu hte kanu mungdan hta sha nu nga ai J.W myu sha ni yawng hpe ga saw lajin dat ga ai. KIO kawn woi awn nga ai PADANG HKRUN LAM hta aung padang dip la lu na matu karai kasang kaw anhte ja ja akyu hpyi ra ga ai ,dai majaw madu du nga ai sha ra kaw lani mi 3 lang nhprai ai sha akyu hpe ga ngu gasaw la jin dat ga ai.
Kyu hpyi na aten Manap 6:00 Am shani kang 12:pm hte shana de 6:pm
Akyu hpyi na lam
- PADANG HKRUN LAM HPE KARAI KASANG WOI AWN YA NA MATU.
- NING BAW NI KARAI KASANG KAW NA NYAN HPAJI LU LA NA MATU HTE MYU TSAW SHARE SHA GAN NI A MA TU.
- KARAI KASANG A MYING NING SANG HTA J.W SHA NI GRAU NA MYIT HKRUM GAHKYIN GUM DIN WA NA MATU.
- HPYEN HPRAWNG TSIN YAM NI A MATU.
EEDY A NDAU SHABRA LAIKA
Myit Hkrum lam gaw Awng Dang Lam a Npawt
Nbung laru kaba du na matu gaw nbung bung shi ni shawng ahpawt ai hpang she laru ka ba gaw du ai re. KIO kawn myen hte sim sa lam la let mung masa hpe hparan lu na matu lam tam sha kut yu tim jet ai mahtai hpe nlu ai dai majaw 17 ning zim nga ai sanat mahku gaw anhte a mung dan hta bai na lu sai. Ndai zawn sim sa ai ten myen gaw anhte buga gin ra ni hta hpyen dap ni hpe hpaw jat let grau na she maden jat wa ai myu sha myit masing hpe zai ladat jaw jaw hte ga law wa ai gaw ngang ngai yawng chye nga ai.
Ndai zawn sim sa nga ai ten anhte bu ga ni hta nbyin ging ai grai byin lai wa sai,lamu ga ni hpe laba hte madu la ya ai myu sha ni hpe kasi majan hte gasat ai,wuhpung kata sum prat a dit bang ai sai garan ai ,nang hpan lu sha ni hte sha myit ai . Ndai zawn myen hte sim sa lam la ai a marang e anhte amyu ni a matu hpa akyu nhkam sha ai hpe mu mada ai .
Dai ni myen gaw shi a hpyen dap hpe chyam yu na matu hte KIA a atsm hpe chye mayu na ja hte tam la let majan sha byin ai, rai tim shi tak ai hte shai mat ai ma jaw ya ten shi a zai la dat ning gawn hpe bai gram ai ten re ngu mu ma da ai kade nna yang maja hte anhte hpe bai htim ga sat na ma tu ngun la nga ai re ngu sha mu ma da ai.
Ahte wunpawng sha ni gaw pu gang sin machyi ni re, dai hpe chye ai myen gaw anhte a lapran shada sat nat hkat na gin jang ni hpe ga law nga ai . Ga sadi ndung ai myen gaw dai ni shi npu taw ai BGF dap ni hpe ding hku majan hta njai lang ai nga ga sadi hpe jahten kau na shawng lam majan pa de dat ai ndai lam ni gaw anhte hpe sumprat ga law ai sha re.
Dai rai yang dai ni anhte wunpawng myu sha ni hpa ga law ra ai ta karai kasang a mying ning sang hta myit hkrum gahkyin gum din ra ga ai.Dai ni anhte a kam sham ai hte myit hkrum ai gaw anhte hpe awng padang jaw ya na a npawt re.Myen npu hta bung li ga law nga ai wunpawng sha ni gadai rai tim ahkyak jang sai ga sha ga ga. Mai gan ni mahti jaw ai kaji kajaw ahkaw ahkang kaw sha npyaw mat ga madu a lam madu wang lu wang lang mai ga law ai ahkaw ahkang hpe myit mada nga ga.Dai majaw dai ni anhte J.W sha ni madu du ai sha ra madu mai ga law ai madang kawn anhte kaw du wa na satan a ari ahpri tsinyam mahkra hpe Dai Madu karai kasang a Mying ning sang hta kam sham ai hte myit hkrum mang rum let mahku nsen la ngai sha hte Awng Padang dip la ga ngu .
Mabyin nkau mi
Wunpawng mungdan shanglawt asuya a ndau shabra lai ka clik
Yangon kaw jawng lung nga ai Jinghpaw ma ni hpe gau sha le clik
NDA-K Ningbaw ding sa lahkawng hpe myen ni nta kaw zing da clik
NZ n-nang nawn kalang bai du ra ai
Lai wa sai 2010 ning shata man 8 hta sha byin lai mat wa sai NZ mung dan a dingda zinlawng na christchurch mare hta dai na de 1:00pm grup yin hta kalang mi bai n-gun 6.3 magnitude ja ai n-nang nawn kaba bai byin mat wa ai. lai wa sai shata 5 hta byin ai ten hta masha si ai lam n-nga tim dai ni bai byin ai gaw si hkrung si htan hte hkala nba ram ram law ai lam hpe chye lu ai ya du hkra gaw marai 60 jan si sai lam hte dum nta ni ram ram htyen run mat ai lam hpe shiga dap ni kawn lakap let chye lu ai. Ya ten tsinyam byin ai shara hta anhte J.W sha ni grai nnga shi ai lam hpe mung chye lu ai.
Wunpawng Sha Ni Pyaw Gumlawt Na Ten Du Sani? (Has the Time Come for the Kachins to be Joyful?)
Lahta na gabaw hte kada ai laika gaw dai ni na anhte Myu Wunpawng sha ni a myit kraw kata hta myit yu sawn yu na hte tatut galaw ra sai lam ni rai nga ai . Ndai laika ngau hpe Ndai kaw sa mai hti ai .


text:
时间:2018-05-14 10:35:49 来源:德宏团结报
Ningru dai nga en nai
Awun hkungga ningru shagu
Wuhkrung wundo tanta mazing du sana
Hkringwa yusi tsup let ya sana ya
Awun hkungga nungru
Mating adong sinwa gat lagong dai nga en
Hkatsu hkayong ngai gumgun yu yang
Hkatsu hkayong
Wuhku lamun lagong shalat lu ai da
Lawu ginding wat arai hpungwang sat
Latsa gumhpai lu
Reng
Daini wuhku gumgun ni
Nungru sharing lu ai da
Hkanji e gumgun yu
Hkanji wuhku lamun gumgun shalot lu
Samyin e gumgun yu
Samyin gasha lamun brat
Htungkoi htungja e gumhpai yu yang
Htungkoi htungja gasha latsa brat
Lawu ginding wat
Arai hpungnong sat
Lawu ginding tup
Arai hpungnong sup
Htungkoi htungja gasha lamun
Gumgun yu yang
Htungkoi htungja
Wuhku lamun gumhpai shalot lu
Lamun nga bong gumhpai lu
Latsa nga hpa gumhpai sut su ai
Awun shagu wuhkrung wundo
Hkungga wumai wusa ya shakyet ya na
Reng
Mating adong
Sinwa gat lagong dai nga en let ya
Wurat wutsang ngai gumhpai yu yang
Wurat wutsang wuhku wa mung gumhpai
shalot lu ai da
Latsa gumhpai shapot lu ai da
Reng
Lamun nga bong wuhku lanon yu
Wuhku lanon pot
Wuhku lanon mayat wa
Latsa nga hpa e gumhpai yu
Latsa nga hpa latsa lamun brat
Awun hkungga nungru mating adong sinwa
gat lagong wa go
Le
Hkungga nungru mating adong
Sinwa gat lagong dai nga en go
Lamun nga bo wuhku gumgun yu
Lamun nga bo brat
Lawu bading wat
Arai hpungwang sat
Lawu bading dup
Arai hpungwang sup
Tu kungdam zinghka wa sai da
Le
Mating adong sinwa gat lagong dai wa go
Shakroi hpunggam mai no yu yang
Shakroi hpunba aru ron aban hkron
Hpunmyi hpunrong hpunman maku gungli
hpo gabong
Machyang hpring alap chying
Apu pu asi gung yau si
Gadan jinghkang tup yin yang maron sup
Tu kungdam zinghka wa sai da
(Ya na lang bai matut hti ga)
(Shata 5 pro 9 ya na do)
Anhte amyu ting a donghkon mahkon
re majo, yong go ra sharong ai myit hte jom
gabu mahkon nga ga ai. Dai re ai rai yang,
anhte jut shagu hta nga shanu ai Chyurum
Wunpong Jinghpo amyu sha ni madu a
htunghking shakut shaja sa wa ai yi-ngam
go gara hku wa byin to nga ai rai kun? She
jom yu yu dat ga, mahkon htuk ai wa/jan a
myutso myit hpe i go jom shaging shadan
ya nga ga ai rai kun? Mahkon ndai hkon
shapro ai ko nna madu a myutso myit i go lu
shatso la nga ga ai kun? Yu dat jang, gadai
mung n-gup hta go jom garu nga ga ai, madu
amyu a htunghking hpe galo sa wa ai
yi-ngam go shade n pru nga ai hpe chye lu
ai.
Myutso donghkon ga mahkon ndai hpe
hkan nna htunghking shakut sa wa ai lam
hta n-gun grau lu na rai yang, shada shadum
jahprang hkat ai lam go ahkyak madung
gaba langai mi re hpe no jom chye la ra ga
ai. Shingrai shali laika ndai hta kaga
lachyum ni hte galang ta shalom di nna ka
shapro shana shabra dat mayu ai hku mung
re. Ya anhte shani shana n-gup hta htunghking
shakut ga ngu go jom garu jahtau tim,
masha nkau go hpa bo hpe htunghking ngu
ai asan sha shade wa n chye lu na re, ndai ni
hpe asan sha chye jang she hpa hpe sa
shakut la na chye lu ai, ganing re hpe htunghking
nga ma ta ngu ai npot nhpang mung
chye ra ai, shaloi she shakut sa wa ai n-gun
mung grau lu ai.
Myu bosang yong a labau hte htunglai
ni hpe maram sumru yu yang, htunghking
ngu ai go labau hte maren sha rai nga ai,
labau hta madu a htunghking hpe moi prat
gadai mung gadai a gaji gawoi ni hpan
shalat shapro nhtom prat shanat rai lang
hkrat yu wa ai, moi amyu bosang ngu ai
nnan sha no masat jasan ginhka wa ai aten
ko na madu a nga pra hkrunlam hpe hkan
nna galo lang hkrat wa ai amyu myu hpe
htunghking ngu tsun nga ai hta n-ga, htunghking
shong hpan shalat wa ai nnan e akyu
rong tim n rong tim jiwoi ni dai hku nan no
shong lang yu, dai hpang na labau hta, lang
hkrat wa ai laman e sumru sumrat ngu ai
mung chye wa ma ai majo, galo lang
magang bai ginchyum la yu yu rai kram
shajo la, shingrai lang hkrat wa, dai rai
jiwoi jiwa ni prat shanat aban hte aban rai
hkringhtong hpe dagro yu wa, ndai ni hpe
htunghking nga ma ai ngu nna sumru chye
la lu ai, htunghking ndai ni hta“Madu myu a
labau ginru ginsa lam ni, madu myu a
hkringwa dumsa jaiwa hpaji ninghkring lam
ni, madu amyu a galo lu galo sha lam ni,
madu amyu a ja sut gan lam ni, madu amyu
a hpyen magam lam ni, madu myu a sharin
shapan lam ni, madu myu a numbon numla
lam ni, madu amyu a laika hpaji lam ni,
madu amyu a sha-ngon shapyo lam ni, madu
myu a ka manot hpaji lam ni, madu
amyu a madum sumhpa lam ni, madu amyu
a hpaji hparat ninghkong lam ni, madu
amyu a makam masham lam ni, madu
amyu a buhpun da maka hte mon sumli
lam ni, madu amyu a hpan shalat lam re ni
hte mung masa lam ni rai nga ai.
(Ya na lang bai matut hti ga)
Nhkum La DUM HPRANG SAGA
Ndai prat na hkonji zalung ni mung shateng
chye wa sai. (Datdung dem ai: Alat Gun Ong)
Prat galai sai majo gumgai mahkon pyi n
chye yu ginghka sai. (Dat dung dem ai: Alat
Gun Ong)


text:
Shing gyim masha shagu hta tinang the seng ai htung hking lu ai hkrai rai nga ga ai. Tinang a htung hking hpe n chye ai majaw she nnga ai shadu na re. Raitimung amyu langai gaw shi the seng ai htunghking gaw nga chyelu re. Rai yang kade a htung hking kaja htum, kade a htung hking n kaja htum rai ta? Ngu na lam nga ai. Ginru ginsa yu wa ai hta hkan nna nkau mi a htung hking gaw labu palawng atsawm pyi n hpun ai , nkau mi gaw, hpung ai pyi gahtap gala rai nna hpun ai. Grai tsawm htap ai htung hking ni nga ai. Ntsawm n htap ai htung hking hpe mung nmai shamat ai ngu nna dai hpe woi shatsaw ai hku nre sha, tsawm htap ai maga de sharai la nna, bu hpun sa yang, mungkan de dan dawng ai ni mai byin na re. Raitim htap htuk manu dik ai htung hking hpe amyu langai ngai a htung hking the shingdaw yu shabung yu nna, n bung ai shaloi, tinang a htung hking hpe galai kau mayu ai , masha ni the bung hkra shabung la mayu ai lam ni gaw, kachyi mi mung nmai galaw ai ladat re. Htunghking hpe sharawt ai n re sha, jahten ai wa she rai nga na ndai.
Ndai zawn htung hking hpe jahten ai kaw Wunpawng sha ni hta law malawng gaw maigan du nga ai Wunpawng sha ni kaw mu mada nga ai. Nang hpe kalu kaba dik nga sai mungdan ni de du na ahkang, nga na ahkang jaw ai Karai Kasang a ra sha rawng ai lam gaw, nangdu nga ai mungdan na myu sha ni a htunghking hpe yu kaba nna, na htunghking hpe shamat kau na matu n re. Nangdu nga ai shara hta nang hpe Karai Kasang jaw da ai htunghking hpe dan dawng hkra nmat hkra makawp maga nga na hpe ra sharawng ai re.
Mungkan masha ni yawng a htunghking hta anhte Wunpawng sha ni a htunghking gaw grai tsawmhtap dik ai htunghking re ngu hkam la mai nga ai. Hpa majaw tsawm htap dik ai lam hpe,
-
Buhpun palawng hkik hkam tsawm htap ai.
-
Shachyen shaga ai htunghking
-
Asak kaji kaba hta hkan nna hkung ga la ra ai lam.
-
Manau nau ai, Htawng ka ka ai, kaji byu ai, Sam we we ai ta gaw gaw ai amyu ni re.
-
Jahtawng htu mying shamying ai amyu,
-
Htung hking bu hpung palawng tsawm htap ai. Nu num ni a da labu ni gaw, maka grai tsawm ai, grai ngang ai ( Jean the bung ai )grai yak la ai maka ni a majaw, masha ni kanan (Copy ) galaw la na n loi ai. Nu num ni a gumhpraw palawng ni gaw tsawm htap la ai the gumhpraw jet the galaw jang grai manu dan la nga ai. Ya prat modern hku chywi da ai labu palawng ni gaw grai manu kaba nna, tsawm mung grai tsawm ai majaw, madang nga ai hpun palawng ni rai nga sai. Wa la ni a Jinghpaw hking gaw grai manu n dan na zawn san ai rai tim, Gumhpraw n htu Soi n hpye ni gaw manu grai kaba ai ni re. Num, la hking man mi gaw, S$ 1000 jan dan ai re.
-
Shachyen shaga ai htung hking gaw, kaga Miwa myu sha ni hta loi li nga ai. Raitimung Wunpawng sha ni a shachyen shaga ai ladat the, grai shai ai. Wunpawng sha ni a shachyen shaga ai ladat the myu ru sai ni gaw grai dam lada nna, grai tsawm htap ai re.
-
Asak kaji kaba hta hkan nna grai hkungga hkat ai. Asak kaba ai wa hpe asak kaji ai wa gaw hkungga ra ai . Tsun shaga ai ladat ma hkra the hkung ga chye ai. Ndai gaw si mani ai htunghking lailen rai nga ai. Jinghku rai nna sha hkung ga ai hku n re sha, n chye ai manam wa hpe rai tim tinang hta grau kaba ai ngu shadu ai wa hpe hkung ga la ra ai lam nga ga ai.
-
Manau nau ai amyu.
Ndai manau nau ai lam gaw kaga amyu ni the kachyi mung n bung ai ka manawt ai hkunghking re. Mungkan hta masha law dik mai ka ai ka hkrang re. Ja Gumhpraw mung grai ma nna manau ai re majaw, mare ting jawm galaw ai manau shing nrai moi de gaw, du ni, mung du ni dum ai manau ni re. Manau myu mung n bung ai. Kumran manau, Sut manau, Pandang manau , Ju manau nga nna manau a myu myu nga ai. Gara manau mi rai rai shang nau mayu ai ni yawng gaw mai manau ai. 2012 ning miwa mung Mangshi mare kaba kaw manau ai manau gaw, Hkrumzup manau rai nna, masha mun masum kalang ta manau ai manau re majaw, mungkan hta masha law dik na ka manawt ai manau re nga ma ai. Ndai gaw Wunpawng sha ni sha lu ai ka manawt htunghking rai nga ai.
-
Mying shamyin ai the Jahtawng htu ai.
Jahtawng htu mying shamying ai htunghking gaw Wunpawng sha ni hpe Karai Kasang jaw da ai laksan htunghking re. Hpa majaw nga yang jahtawng htu nna, mying shamying jang mai gan amyu langai hpe tinang a myu shatai la ai. Dazik dawk la ai lam re. Myen kasha , Sam kasha, hkang kasha tinang the myu n bung ai La/Num hpe jahtawng htu nna, tinang amyu mying ( lahtaw, marip lahpai ngu langai ngai ) shamying la jang, dai kaga amyu gaw anhte a myu tai mat ai. Ndai zawn jahtawng htu da ai amying, amyu hpe Wunpawng sha ni yawng gaw, masat ya ai re. Anhte Wunpawng amyu rai jang gaw, shangai ai the rau jahtawng htu nna mying jaw ai. Ndai zawn jahtawng htu ai hpe ji jaw nat jaw ai ten hta lachyum amyu myu hku htu ai rai tim,ya hkristan rai sai ten hta gaw,shangai wa ai ma hpe Karai Kasang a lata de shawng ap ya ai. Karai Kasang ra sharawng ai hku asak hkrung na the, amyu ,mungdan, kanu kawa makyin jinghku yawng hpe pawnba lu ai ma, sam nang maka kap ai ma rai na matu Karai Kasang kaw ap nawng ai lam re.
Mying shamying ai lam mung kaga amyu ni the n bung ai lam re. Myen sam miwa kala ni a mying hpe madat nna, nambat gade tha shangai ai wa re ngu sawn la na nmai byin ai raitim anhte Wunpawng mying na ai the shi gaw la kasha nambat gade kaw shangai ai , Num sha nambat gade kaw shangai ai ngu ai hpe kalang ta chye lu ai. Ma Gam, Ma Naw, Ma la, Ma Tu ,Tang ,Yaw, hka ,Sharoi , Num kasha ni rai yang Kaw, Lu, Roi, Htu, Tawm, Kai, Pri, nga Longvo, Lachit, Zaiwa, Lisu, Riwang ni mung hkrang gaw lahta na the maren sha rai nga ai. Ndai gaw karai Kasang jaw ai mauhpa kumhpa re.
Hpang jahtum hku nna shaga mying shamying ai lam hta anhte Wunpawng Mying hta kaga chyoipra mying ( maigan Mying ) mung mai shamying ai. Hpa majaw nga yang mahkam masham lam hku chyoi pra mying shamying mayu ai ni mung nga ai. Mying ngu ai gaw, Indiviual hku mari da ai mying nnga ai. Yawng the seng ai re majaw , yawng mai shamying ai. Ga shadawn Da Wi ( David ) la mying re majaw, la kadai mung mai shamying ai. Num sha ni ( Dority Hkawn Ja ) ngu shamying tim htung hking the shai ai lam nnga ai.
Htunghking the shai nna shamying ai mying ni gaw, amyu hpe shamat kau mai ai, Htunghking hpe shamat kau n mai ai majaw, ndai lawu na hkrang hpe Wunpawng sha ni chye da nna jaw ai hku n hkan n mai, Hkan nan hkan ra ai ngu aja awa lajin dat nngai.
Wunpawng sha ni a mying shamying ai hkrang
Amyu mying ( Thinggaw Mying ) + Shaga Mying ( Jaw ai )
A B
Lama + Brang San Aung ( Jaw ai )
A + B
Lahtaw + David Brang Nan ( Jaw ai )
A + B
Amyu mying ( sh ) Hting gaw Mying a hpang e she shaga mying ka ra ai.
Ga hkyeng Zau Raw
Ga Hkyeng + Zau Raw
Hting gaw mying Shaga Mying ( Jaw ai )
Ga Hkyeng + John Zau Raw (Jaw ai )
A B
John Ga Hkyen Zau Raw
John + Ga Hkyeng + Zau Raw
B A B ( shut ai )
John Zau Raw Ga Hkyeng
John + Zau Raw + Ga Hkyeng ( Shut ai )
B B A
Jaw ai mying / Shut Ai Mying
Sara Labya Paul Naw Tawng ( Jaw ai )
Sara Paul Naw Tawng Labya ( shut ai )
Zinghang Gam Htun ( Jaw ai )
Gam Htun Zinghang ( Shut ai )
Ga Hkyeng Zau Raw ( jaw ai )
Ga Hkyeng John Zau Raw ( Jaw ai )
Zau Raw Ga Hkyeng ( Shut ai )
John Ga Hkyeng Zau Raw ( shut ai )
John Zau Raw Ga Hkyeng ( Shut ai )
Lahta na Jaw Ai hkrang the hkrak shamying nga jang htawm hpang kaba wa na kashu kasha ni my sha ni kadai mung “Amyu the Amying” hpe jaw ai hku chye lata la na ma ai.
Tsaw ra hkung ga ai Wunpawng sha ni e n gup kaw na sha myu tsaw mung tsaw ngu tsun nga na hta ta tut nan htunghking hpe jaw ai hku hkan sa ai wa rai yang she myu tsaw ai wa rai na ndai. Maigan pyi du sai ngu tinang a mying hpe n hti n htang nga hkum ka, hkum shamying la. Maigan ni a form fill up galaw jang chyawm gaw, first name, last name, surname ni hpe shi ka shangun ai hku ka jahpring ya u. Rai tim na mying hpe form kaw fill up galaw ai zawn n shamying ra ai. Amyu htunghking a mying hpe n hten hkra, n mat hkra makawp maga sa wa ga. Dai re majaw dai ni kaw nna Hpu nau wa mying shut ai hku shamying taw nga ai rai yang gaw, ya jang jaw ai hku shamying kau dat u. Mying jashut the Jahtawng n htu ga. Ma jahtawng htu ya ai hpung sara ni, hpung salang ni grai sadi ga. Na a jaw ai mying hpe, na a htung hking hpe mungkan masha yawng a man e arawng la nna Chyeju shakawn ga ngu amyu hpe tsaw ra let
A Gu Namti


text:
Manang Ni
-
ကခ်င္လူငယ္ထု၏ေတာင္းဆုိထုတ္ျပန္ခ်က္3 weeks ago
-
CHRISTMAS MAHKAWN BUK 1006 months ago
-
Blog address galai sai lam.3 years ago
-
-
Myanmar Census 2014.3 years ago
-
-
-
-
-
-
-
-
-
-
VNC Viewer Ah Lam Loi Mi :)
Laiwa sai ten hta Teamviewer hte seng na mung ka da ngut sai, Destop Remote Controler rai nga ai,(Madu Computer kaw na mung kan gara shara kaw na computer hpe tim contro galaw ai ladat re) ngai chye ai ram nga yang VNC shawng pru ai re nga ai, Internet connection nga ai mung kan gara shara kaw tim connect mai ai hku re, Grai htap htuk manu ai software langai mi re, n dai gaw teamviewer hta loi gaw professional zawng san ai rai tim hkaja jang gaw n chye ai n nga ai le i :)
Ok Dai lang ai amran e hpa ahkyu ni lu ai rai nga jang, Madu computer hta bying nga ai software hte seng na mahkang law malawng hpe chye ai manang wa hku na mung kan gara shara kaw wa mi rai rai madu computer hpe mai yu ya ai hku re, bai na ra ai ni hpe gram ya, tsung ga nga jang virus shang taw na yak taw ai zawng re, startup file ni nau law taw na n chye shaw la ai zawng re ni le, grai grai nang mai lang ai hku re :)
( Ma kasha hku tsung ga nga jang :) Na computer hten taw ai i?
Hpa hkum tsang shanghtin wa maiyu ya ai, n ta n sa ra ai sha le :)
Rai tim Windon Mara ya gaw N mai ai yaw :) Internect connection hte sha bungli galaw ai :)
Aw bai na le connection nga hta mung Myenmung gaw loi yak ai ngai chyam yu ai hku rai yang ram daw nang yak ai computer gaw Lapawp , connection gaw Tsu, Internet lang jahpu gaw bai Hpu si(la Ja) n loi dik ai ...... N dai hta grau kaja ai mung naw gaw nga ai ngai myin malap taw na bai mu hkrup jang bai mara da ya na n ngai, madu lang manu ai hpe tam lang lu mu ga yaw.. :)
Gara hku lang na rai nga jang gaw madu hte connect galaw na computer lahkawng yen kaw n dai software lu ra ai rai jang n pu na sumla hpe yu na connect mai di sai hku re
Download
3 comments:
- Apprenticeship said...
-
sahti la mat wa ai. Grau grau gaja ai baw ni hkrai hkrai i :D :)
- November 09, 2008
- Rsj said...
-
re re ahhte jinghpaw ni she n chye galaw ai sha ra sai :) masha ni galaw ai gaw grai lang pyaw ai hte ahkyu grai rawng ai :D hopefully oneday yaw ya ngai shakut taw ai :)
- November 10, 2008
- NBWI SAM said...
-
Grai shakut u. Yup ai hte sha ai gaw ngai shakut ya na. Dai majaw daini kaw na nang yup n ra sai. Sha n ra sai. Ngai sha sha ya na, yup ya na. OK...
:P
- November 11, 2008


text:
KIA Masat (1) Dap Ba, Masat (4) Dap Dung ginra de May (12) ya shani hkying 12:00 PM daram kawn Myen hpyen jet n bungli ni hte matut manoi naw wa gap gasat nga ai lam chye lu ai. Lai wa sai May 9 ya shani kaw nna Myen hpyen hpung ni KIA Masat (4) Dap Dung de laja lana htu shadut lung wa ai majaw KIA hpyen hpung ni hte matut manoi gasat gala byin nga ai rai nna Deng (17) maga de nga ai Myen hpyen hpung ni gasat gala byin ai shara mayan de laknak kaba matut manoi gap bang ai sha n-ga Wura Hkindaw Post de mung May (11) ya shani hkying (2:15)Pm daram hta Myen Hpyen jet nbungli (2) hte bom (4) lang wa jahkrat bun ai hte may 12 ya shani hta gaw 120 MM hte matut manoi gap bun ai lam shawng lam shi sawk ni shana wa ai kaw na chye lu ai.
KIA masat (1) Dap Ba Daju kaw mung May (12) ya shani hkying (11:45)PM aten daram hta Myen hpyen jet n bungli wa gap gasat ai rai nna KIA masat (7) Dap Dung ginra Bawm Wang mare jawng kawng kaw mung n bungli bawm wa jahkrat bun ai lam na chye lu ai.
KIA Masat (2) Dap Ba, Masat (20) Dap Dung ginra, Jala Hkyet hte Wu Loi Bai lapran Woi Ju de sa wa ai lam num she kaw May (11) ya shani hkying (2:40)Pm daram hta KIA hpyen hpung ni hte dai ginra de htu shadut lung wa ai Myen hpyen hpung ni gasat gala byin ai hpang Myen hpyen n-gun (50) daram Gauri Bum pawt maga de bai shamu shamawt shang wa ai majaw numdaw kalang bai gasat gala byin ai lam na chye lu ai.
KIA Masat (6) Dap Ba, Masat (36) Dap dung ginra Muse Bang Hkam hte Muse lapran na Mungbaw hka mahkrai Pan Se P.T.Ts ni a dap hpe May (12) ya jahpawt manap hkying (4:00)Am daram hta TNLA Dap ni sa htim gasat ai kawn gasat gala byin ai rai nna Nam Hkam Ze Len mare baw Seng Chyaw Myen hpyen dap hpe mung TNLA ni sa htim gap ai sha n-ga Nam Hkam Nmau hka makau Tit Kong Sahkan hpe mung TNLA ni sa htim gap ai kawn gasat gala byin ai lam na chye lu ai, ndai gasat gala majan hta masha kade daram si hkala hkrum mat ai hpe naw matut sagawn nga ai lam buga masha ni shana wa ai.
KIA Masat (7) Dap Ba, Masat (33) Dap Dung ginra de May (11) ya jahpawt manap kaw nna Myen hpyen hpung ni laknak kaba gap bang ai majaw jahpawt hkying (8:00)Am aten daram kaw nna KIA hpyen hpung ni mung laknak kaba ni hte bai nhtang gap ai lam chye lu ai.
KIA Masat (33) Dap Dung ginra de lai wa ai May (9) ya shani kaw nna Myen Hpyen Dap Dap Nu (33) kata na hpyen hpung ni Sati Chyaw (စတီးေၾကာ) kawn Lagwi maga lai shang wa ai Myen hpyen hpung ni hpe KIA hpyen hpung ni hkap shingla gasat dat ai hpang Myen hpyen hpung ni May (9) ya shani KIA Masat (33) Dap Dung ginra de laknak kaba (14) lang daram gap bun ai majaw Hpare hpyen yen dabang na Mung shawa htinggaw (20) jan Miwa Mungdan, Kau Lung Pa mare de sa hprawng nga mat ai hpe Miwa Asuya kawn lawan bai nhtang wa na matu tsun wa ai lam nga ai hpe chye lu ai.
KIA Masat (9) Dap Ba, Masat (6) Dap Dung ginra Woi Maw Pou maga hku htu shadut lung wa ai Myen Hpyen Hpung ni hpe May (11) ya shani hkying (2:40)Pm daram hta KIA hpyen hpung ni hkap shingla gasat dat ai kawn gasat gala byin ai lam na chye lu ai.


text:
Jinghpaw Wunpawng sha ni a Rawt malan hkrun lam hpa majaw chying hkraw galu nga ai? Hpa majaw nmai Awngdang ai? Kaja wa sha anhte amyu ni shanglawt lu nra sai i? Shang Lawt hte mayam ngu ai hpe nang gara hku chye na ai.Ndai kaw matut hti yu ga
AMYU SHA NINGBAW NGU HKAM LA SANI?
Rugby World Cup 2011
Mungkan madang Rugby ginsup poi (Rugby world Cup 2011) kaba, hpaw poi hpe Auckland Muklung Eden Park kaw grai hkik hkam ai hkrang shala lamang ni hte galaw lai wa sai.Ndai hpaw poi hta masha 60,000 jan sadu ngun jaw ai lam chye lu ai.NZ Mungdan hta gaw Rugby hpe madung gin sup ma ai hte NZ masha ni grai ra sharawng ma ai. Ndai zawn Mungkan madang (World Cup) hpe 1971 ning kawn hpang ai lam chye lu ai.


text:
LAI HPAWNG POST KAW MYEN (5) SI
Labels: Jinghpaw Mung Shiga
5 comments:
- Anonymous said...
-
haleluyaa karai chyeju shakawn ai law.
- September 6, 2012 at 12:39 AM
- Mau Jin mau Jin said...
-
Karai Wa aq mauhpa namik kumla ni gaw, an-hpe sakse galaw nga sai hpe Ningbaw Ningla ni dum chye ra sai. KK hpa hpe ra sharawng nga ai hpe Ningbaw Ningla hkan shatup ra nga sai ten mung du nga sai. Dai zawn re ai mauhpa kumla ni madun taw ai mahtai gaw, munghpawm de sa na matu n re, awmdawm Asuya byin tai ba matu re. Moiprat kaw na an-hte Wp myu sha ni hpe, bukda myen, miwa, tibet hte gala mung bukda lapran e shi aq myu ni re hpe, sakse hte rau, chyum laika hte hpawn ap ya sai, madu up hkang na mungdan she re, mungdaw mung n re, munghpawm mung n re. Ya ngai mu mada ai hku tsun ga nga yang, Mawshe prat hta' isrela ni hpe hka nan mung ap ya yang, saile saige kaw hkratsum n na, gawknu hpara naw rai n na, KK hpe malap mali rai taw hte Karai Kasang gaw dam ari kaba jaw hkrum laiwa sai re hpe dum chye nga shajang ga ai m'jaw, ya yang na KIO/A ningbaw ni gaw , myen hte wa zuphpawng hkrai jahta, munghpawm hkrai madai rai nga ai gaw shut kaba re ngu mu mada nga ai re. An-hte mung shawa ni chyawm gaw, Mawshe hte myitbung ai ni rai ga ai. Nan hte Woi awn ai ni chyawm gaw, Mawshe aq hpang hkan ai, n shawp n kawp hpara naw ai ni hte sa bung nga ma sai. Shadum mayu ai gaw gaga n re, KK hpa ra sharawng ai, hpa tsunda ai hpe chyum laika kaw, myihpaw shada n na hti jahprang la yang chyawm gaw, KK aq jet ai, shangun ma byin tai wa na re hpe na chying wa tsun shadum m'yu ai hku re. Hka hpung la gade ja tim, panglai sanghpaw captain wa , madu aq bungli masha, hpyenla ni hpe asak chye shalawt, n bunglam chyena jang gaw, a pyaw sha, madu aq land de bai wa lu ai da.
- September 6, 2012 at 2:05 AM
- Angel said...
-
Myen hpyenla ni 400 jan bai lungwa na nga shiga ni hpe shumhkrit yaw myu tsaw share ni e shen hte gaw si mayu na lung wa ai ni she re sinat pyi ndi nda she hpai ai madang rai malu ai yawng bai zing la lu na matu an hte hpang kaw nna nsen sharawt let akyu hpyi nga ai yaw Karai Kasang nan hte; hte arau re.
- September 6, 2012 at 9:28 AM
- Anonymous said...
-
praise the lord! Grai na kabu sai lo.....
- September 6, 2012 at 9:34 AM
- Anonymous said...
-
Myen chyang ni grai nakru nga ai le,dai daram si kapaw nga tim naw lung wa mayu ai.Tsawra ai myutsaw share shagan ni e n chye na hkraw ai myen chyang ni hpe atsam sha naw sang lang dat mu.kk a mau hpa chyeju hpe ndang tsun hkra shakawn nngai.
- September 6, 2012 at 2:46 PM


text:
Sawk sagawn ai, Rev. Dr. N-Gan Tang Gun
Mungkan Madang hte Shingdaw Lu ai Sasana Hkrun Lam.
Tsaban 20 ning a kaang prat hta tsaban 21 de du shang wa ai laman, KBC Mungkan hpe kawan hkawm lai wa sai Rev. Yo Jawng Hawng Hkawng (Kunle) hte laika ka ai wa hkrum shaga, san jahkrup yu ai shaloi lu la ai shiga gaw lawu na hte maren rai nga ai.
- Rev. Yo Jawng Hawng Hkawng a magam gun ladaw 54 ning laman shi a lagaw hte hkawm kau da sai hkrun lam yawng gaw deng seng masum mun lahkawng hkying mali (324000 deng) rai sai ngu hkam la nu ai.
- Rev. Yo Jawng Hawng Hkawng mungga tsun shaga ai nawku hpawng, zuphpawng ginra yawng 8100 rai nna,
- Ja Mungdan Hkrun Lam hpe 553 lang; Myit Masin Jamna hpe 185 lang; Amo laika hpe 100; Si Ging ai Yubak Sanit a lam 85 lang hte Hkalup jaw lawm ai masha 2000, hte hkrum sai lam sakse hkam nu ai.
Ndai zawn Mungkan sasana kawan Sara ni hte shingdaw nna hkrun lam hkawm let sakse hkam nga ai Rev. Yo Jawng Hawng Hkawng a labau kadun hpe mung lawu na hte maren bai nhtang myit yu let n-gun la ga.
- November 24, 1924 ning, Salang Yo Jawng Lum Hawng hte Zetau Lum Naw a dinghku kaw nna shangai wa sai.
- September 9, 1934 ning hta hkalup hkam la nna nga nga yang, Japan majan byin ai majaw 1941 ning kaw nna 1945 ning du hkra Jinghpaw Leve hpyen lahkawn ai de shang lawm let, Mungdan hpe makawp maga ai bungli hta gun hpai lai wa sai.
- 1946 ning, May 25 ya shani kaw nna Jinghpaw Wunpawng Chyum Jawng (Kutkai) kaw Chyum mungga sharin la lu nhtawm, 1947 ning hta awng pru wa sai.
- 1948 ning kaw nna, Sam mung Ginwang Mung Jet, Loi Ya hte Mungbaw buga hpung ni a kawan sara tai ya let 1951 ning du hkra magam gun lai wa sai.
- 1954 ning kaw nna Jinghpaw mungdaw sasana ginra de lung wa nhtawm, Hkahku mung shara shagu di du kawan hkawm lai wa sai.
- 1949 ning e Sara jan Lahtaw Nang Awng hte dinghku de la nu ai. 1955 ning kaw nna Myitkyina Ginwang a sasana kawa sara bungli hpe hkam la nga yang, 1965 ning, Geis Masat Htingnu kaw sari lu lata mara aya dang hkam la nu ai.
- 1978 ning kaw nna Rev. Yo Jawng Hawng Hkawng hpe, grai ra ahkyak rai nga ai KBC a sasana kawan bungli de madang shatsaw ya ai hkam la nu ai.
- September 13, (Laban hpang manga ya) 2002, ning e Chyum Hkawlik (Nawng Nang) sharin sara/num ni hte jawngma ni hku nna KBC kawan sara Rev. Yo Jawng Hawng Hkawng hpe hkap hkalum, shagrau sha-a ai nawku hpawng galaw let, shi kaw na munggan ni hpe mung hkam la lu saga ai rai.
- 2008 ning March (30) ya shani KTC a Lungseng Jubili Aten hta Makam Kasi shagrau hkrum sai rai.
Sawk sagawn ai, Rev. Dr. N-Gan Tang Gun
Madi shadaw laika ni
1. Laika ka ai wa hte 12th Sept, 2002 ya shana san jahkrup nna lu la ai shiga.
2. Zahkung Yaw Ting. Rev. Yo Jawng Hawng Hkawng hte Sasana Hkrun Lam. KTC, L.Th sawk sagawn laika, 1989.


text:
2 comments:
- namlap said...
-
Duwa Lahpai Zau Bawk hpe hkungga jaw ga ai law an hte amyu sha yawng a matu dahkring dalang shakut shaja gun hpai ap nawng ai hpe mu mada ai majaw grai arawng la nngai ngwi pyaw hkamja shimlum let Awm dawm shang lawt hpe padang dip la u ga ngu tsan ai mungdan shira mi kaw nna akyu hpyi ngun jaw dat ga ai law Karai Kasang bau sin nga u ga .
- August 22, 2012 at 12:46 PM
- Anonymous said...
-
Du wa hte share shagan ni yawng hpe myu sha ni yawng a malai chyeju dum dik sai ngu shawng tsun mayu ai........
WP myu sha ni mat na n mat na, htum na n htum na hte masha n pu taw na n taw mat na gaw .... ya na majan a masa hte mahtai hta hkan nga ai.....
Myen ni na matu gaw sut masa hte mungkan hta myi man pa na matu .... majan.....
An hte WP ni a matu gaw..... Myen mayam n tai na hte Myu n mat na majan re majaw.....
Hkung ga ai KIO/KIA share shagan ni matut nna shaja ga, gasat ga.... gwi gwi ninghkap nga ga.....
bai WP myu sha yawng gaw, tutut madi shagaw shanglawm ga.... ti nang dang di ai lit hpe jawm gun ga.... Vietnam majan hpe yawng lawm di nna, gasat ai majan hku ..... madi shadaw tik tik di ga ngu ..... n gun jaw dat n ngai.
with best,
zed
- August 22, 2012 at 4:34 PM


text:
WUNPAWNG NI A MALI HKA WA
Labels: sumla
1 comments:
- Dan BW said...
-
Ndai sumla ni hpe yawng mu chye lu na matu mara ya ai Jinghpaw Kasa hpe grai chyeju dum ai. Ndai sumla ni yu nna masin hta machyi ai. Anhte Jinghpaw Wunpawng sha ni yawng a mung masa ahkaw ahkang, shinggyim ahkaw ahkang sha n ga anhte a lamu ga Ja sutgan nhprang sutrai ni hpe makawp maga na mung Kanu Mungdan a kata shinggan nga ai nang ngai yawng a lit rai sai. Tinang du ai shara kaw na chye ai hpaji, chye ai atsam, lu ai n gun hte jawm shakut sa ga.
- March 13, 2012 at 2:24 AM


text:
Myitkyina-Manmaw lam Dabak Hka hku Nhkram Bum, Wunpawng Mungdan Shanglawt Hpyendap KIA a Gidon post hpe lahkawng ya htu gasat ai Myen asuya hpyen hpung ni si hkala 80 daram nga nna, bai htingnut mat sai re lam, shawnglam shiga lawk tsun ai.September 16, 17 lahkawng ya asuya dap ni KIA Dap Nawng Dapdung, DND 252 a Gidon post hpe laja lana laknak kaba ni gap sharu bun nna htim gasat ai raitim KIA maga ja ja ninghkap ai majaw bai htingnut mat ra ai re.
KIA shawnglam shiga lawk tsun ai hta, lahkawng ya aging agang gasat gala majan kaw Myen maga si ai 30 jan hte hkala ai 40 jan daram nga na re lam tsun ai.
KIA maga hkala hkrum ai marai 2 sha nga ai lam chye lu ai re.
Ya na zawn Myen asuya dap ni si hkala law ai hte htingnut mat ai shiga hpe asuya hte tatmadaw hpyendap shiga dap ni hta kaga mi n tang madun ai re.
Lai wa sai August shata kaw nna hpyen masa hku ahkyak ai ndai Gidon post hpe Myen hpyen ni htu gasat wa ai hta, August 23 ya shani gaw Rasha gasat helicopter Mi-35 lahkawng hte sa htim gap wa sai mung re.
Raitim shanglawt ni ja ja shingla gasat nga dingyang re majaw, Myen hpyendap maga Gidon post hpe lu hkra zing shakut ai hku nna Waimaw maga na hpyen n-gun garum ni bai jat nga ai lam sagawn chye lu ai.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
USA LUM TU A SALANG AI LAM
Labels: Jinghpaw Mung Shiga
20 comments:
- Anonymous said...
-
Rai sa grai hkrak sa mara raw hkat ai ngu gaw grai hkrak sa mara bai n galaw jat saga
- August 20, 2012 at 1:29 AM
- Anonymous said...
-
Dai zawn chye na hkat sai nga majaw na kabu sai. Tim Nan lahkawng yan sadi ra na gaw Myu Tsaw Mung Tsaw nga nna Myu sha ni hpe Gat-lawk sha tai sha na chyu sha gaw hkum myit mu yaw! Myu sha ni hpe shawng sak jaw yang Myu sha ni mu nan hpe n malap na re!!
- August 20, 2012 at 1:41 AM
- Anonymous said...
-
Hkau Tumtu hte Hkau Daulum yan a mang hkang hte seng n na na ai hte rau Anhte W.P sha ni yawng gaw grai myit n pyaw mat ai hku re.Raitim ya na zawn sha da da mara raw chye na hkat sai nga yang gaw grai na gabu sai hku re.n dai lam hte seng n na anhte W.P shani gadai raitim anhte W.P shani hkra machy wa ai baw mang hkang hpe MYEN SaWa TsaDan hte pawng n na n galaw hkat ga ngu hpaji jaw let W.P sha yawng hpe sha dum dat n ngai oi...GOD BLESS W.P & KACHINLAND
- August 20, 2012 at 3:37 AM
- Sumlang said...
-
Lum Tu hku nna ndai zawn sang lang dan ai hkrai hkrat sai hku re. Nrai jang anhte WP myusha dap shawa ni gaw atsawm nchye na nna le tsun waw tsun rai jang lahkawng yan a matu nkaja ai. Ya na zawn ting WP myu sha shada chye na shut ai lam ni hpe shada da bawng ban nna mahtai lam la ai gaw kaja dik rai sai.
Nan Lum Tu hte Dau Lum yawn hpe Karai Kasang matut bau sin shaman ya u ga law.
- August 20, 2012 at 9:19 AM
- Anonymous said...
-
Anhte shada da mara raw hkat yang she YEHOWA Karai anhte a mara hpe raw ya na re.Shada da mara shagun hkat ai amyu ntai ga.
- August 20, 2012 at 9:23 AM
- jinghpaw sai said...
-
Jinghpaw Sai said
Ya na zawn rai nna, ningnan kaw nna shada da tawng ban hkat ai hte mara raw hkat sai rai yang ya na zawn htaw le nga nna tsun ka shajang na mung hpa nnga ai. Ya na zawn rai nna sang sang lang lang tsun jahpra ka shana kau ai lam gaw grai htap htuk tsawm htap ai lam rai sai. Dai nrai yang gaw, Amyu shada da grai shuk hkat mat na she tai wa nga sai.Ya htawm hpang de gaw ndai zawn re ai lam ni, shada jahpoi asawng/ hpyi gawng hkat ai lam ni bai npru wa nu ga. Shada da mara raw hkat ai gaw tsi kaba rai sai. Yawng a ntsa Karai Kasang shaman chyeju jaw ya nga uga. Akyu hpyi dat ya nngai.
- August 20, 2012 at 9:41 AM
- JINGHPAW said...
-
Myu sha ni e...hka hte sau gaw nmai kayau ai zawn anhte W.P myu sha ni mung W.P sha re... Anhte myu sha shaga hpa lam hta tim atsawm shawng myit yu nna she daw dan hparan sa wa ga... Hkanan mung shawng hkyem ai hkrun lam hta anhte myu sha ni shada nru nra rai nhtum mat ma ga...shada tsawra hkat nga ga..
- August 20, 2012 at 9:56 AM
- Jatawng Naw said...
-
Grai mai kaja ai lam rai sai. Matut nna anhte W.P myu sha ni a shawng lam hta shada mara raw hkat, chye na hkat rai n na lam sha gu hpe kaja htap htuk ai hku chye hparan la ai ni, Madu Yesu a tsawra myit hte hpring ai myu sha ni tai let galu kaba rawt jat sa wa ga law. Karai Kasang Yehowa anhte Pawngyawng Kachin ni hpe ngwipyaw rap ra ai mungdan hte shanglawt lu ai myusha ni tai wa na ahkang jaw ya u ga law.
- August 20, 2012 at 12:12 PM
- Unknown said...
-
Hey, Lum tu, i have a question for you?
Do you think many people gave alot of comment to Dau lum,that's why you get result from the comment.
- August 20, 2012 at 1:02 PM
- Anonymous said...
-
Myu sha ni e shada yu kaji dang sha hkat ai hpe mung koi gam ga. Yawng gaw langai sha re hpe mung dum nga ga i? Asak nhtum shi ai laman sha pyi gaw, shada da tsawra pawnba makawp maga hkat ga i.
ya byin ai manghkang mung seng kaw na bungli galaw nga ai kanau kasha ni n dum shami galaw kau shut majaw re...
Jinghpaw Kasa gaw anhte Jinghpaw Wunpawng myu sha ni a matu asak zawn manu dan ai hpe ngai USA Lum Tu hte Myitkyina Ramma manau manang ni yawng chye na ga ai...
Jinghpaw Kasa hta aten jaw ap nawng nga ai Manau Manang ni yawng a ntsa Karai Kasang tut e shaman ya u ga ... anhte ramma ni kyi pyi ya dat ga ai.
- August 20, 2012 at 3:18 PM
- Anonymous said...
-
blog re ngu nna, lu ai shiga hpe hkrup mara, mara ai hku n re sha, myit yu sawn yu jep yu nna she mara na hpe ra sharawng ai. shada myit kataw shangun ai baw hpe gaw koi gam ga law.
- August 20, 2012 at 3:44 PM
- Anonymous said...
-
Dai lam hte seng n,na JWP myu sha ni yawng chye na ya lawm na matu shada da shana shadum hkat ga ngu na ngai hku na mung ga saw myu ai re...USA Lum Tu & Shadang Dau lum hpe mada phawn myu shani yawng mara raw ya ga ngu ....Pawng Yawng Sha!
- August 20, 2012 at 4:17 PM
- sammung ramma said...
-
mara raw hkat ai majaw grai na pyaw ai law.rai tim wp myu sha ni a man e shiga hta sha mara raw ai nre sha.nan lahkawng a mying hpe hten na hpe sha tsang na mara raw hkat ai sha nre ga san seng ai mara raw hkat ai rai u ga yaw.grai na myit pyaw ya ai.
- August 20, 2012 at 8:57 PM
- Anonymous said...
-
Myit nkaji ga,galaw ra ai hpe matut kalaw nga mu,anhte W/P sha ni gaw myu a matu myit shalawm ai hkrai gaw re ma ai,Myen hpe ya yang anhte yawng a hpyen hku na masat nna kasat nga ai ten re. Mung dan lu ai ni zawn anhte rawt malan prat hta grai nkalaw ai gaw hkrak dik re nga ai.shada da mara raw hkat ai ngu gaw K.K jaw ai atsawm hte sha lu ai re. grai awng dang ai seng hte grai awng dang ai yu-ngwi shadand,sumla hkrun shadang ni byin tai wa mu ga law.
- August 20, 2012 at 11:01 PM
- Anonymous said...
-
lumtu nang mung hpang kalang gadai na dvd mi rai rai ,mahkawn mi rai rai ma du n chye ai sha copy hkum galaw sa nu.nang sunday school lung ga ai n rai ni.madu n chye ai sha la ai gaw lagut da yaw.hpang kalang n dan rai bai byin yang gaw dau lum hte nan hkawng yan hpe u di chayet bang ai maza sum pum hta gabai bang da sa na.N dai ram myu sha lam a hkyang nga yang gwi n ra ga shun sha ai zawn naw ga wa hkat taw i mau dik ai..shut tim jaw tim nan lahkawng na shi ga jinghpaw kasa laika man kaw n kam uu sai.Maza shalaw ni...
- August 21, 2012 at 7:20 AM
- Anonymous said...
-
Chyeju hte lahta na Comment jaw ai wa hpe tsun mayu ai.
Lum Tu hte Dau Lum yen pyi mara raw hkat ngut sai,
Ya Nang gaw jahte bai tam ai Tsadan wa aq ga she bai shaga nga ai i? Wunpawng sha ajet gaw dai hku Comment njaw na re,........???????????
- August 21, 2012 at 1:18 PM
- Anonymous said...
-
ah he a,eee copy galaw ai wa mung shat kan a' majaw madu ai wa mung shat kan a' majaw ummm yakdik ai n,dai shat kan wa eeee
- August 22, 2012 at 1:12 AM
- Anonymous said...
-
N tsa na comman jaw ai wa lagut hte damya hpe n gun jaw taw ai re i?nang ma hpang kalang lum tu hte dau lum hte rau maza ka kaw ga bai bang kau sa na .zim sa nu.ya ten dai lam ni n kam madat ai.
- August 22, 2012 at 4:17 AM
- Anonymous said...
-
nan hte ni comment jaw ai ngu ai gaw akyu nga ai hpe jaw mu. hpa n're ai htaw le myit machyi hkat na hkum galaw mu. yawng gaw masha re. sai gin hka ai ni, amyu gin hka let tsun ai ni sadi mu law. anhte gaw yu taw nga ai re lu. grai rai dum ga ni. nang mung n'kam hkam na re. ganing re na yawng gaw langai sha mai byin na ta?.
- August 22, 2012 at 6:33 AM
- Anonymous said...
-
HKau lum tu e na sun-wang jaw kau ai gaw sum dum sai wa re.Nang gaw ja hkrit re.myitkyina du ma re na na ma nang la ngai re yaw.
- August 22, 2012 at 9:59 AM


text:
Myitkyina-Putau lam Sumpyi Yang mare makau KIA Dapdung (7) a Shing Kap Bum dap hpe Dec. 7, bat Mali Ya shani, Myen asuya dap ni gasat zing la sai re.Putau daju Myen hpyendap Hk.L.Y 46 hpyen hpung gaw Wunpawng Mungdan Shanglawt Hpyendap KIA Dapba (1) npu Dung (7) a Shing Kap Bum hpe hkying 3pm jan ten htim gasat ai majaw aten kadun majan byin nna shana de KIA maga yen kau sai re.
‘Tinang dap kata masha galai gachyai hte hpyen n-gun n nga ang ai ten’ dai hpe asuya dap ni ahkaw ahkang la nna gasat zing ai re lam, KIA shawnglam shiga lawk tsun ai.
Ya na zawn gasat zing ai, hpang shani Dec. 8 ya hta Putau de na hpyen n-gun bai wa lung jat ai majaw, ya ten Sumpyi Yang de htu tawn ai Myen hpyen n-gun 100 jan sai lam chye lu ai.
Lai wa sai November shata kaw nna, Myen asuya dap maga KIA hpe jahte tam htim gasat ai lam ni galaw wa ai majaw ya ten grau nna Hpakan hte Danai ginwang kata aten n tam gasat poi ni byin pru nga ai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
LAGANG:- Ya hte na dat ai shiga ni hta Gumsan Magam Thein Sein gaw KIO ni simsa lam nra sharawng ma ai majaw jahten sharun ai bungli chyu galaw nga ma ai. Dai majaw kaga rawt malan hpung ni hte gap hkat jahkring kau sai raitim KIO ni hpe gaw shamyit kau lu hkra matut gasat nga ai lam tsun nga ai da. Na pawt sai wa re.
Thein Sein gaw maning mung Putao de wa du nna hpu nau Rawang ni hte hkrum ai shaloi tsun wu ai hta, nanhte gaw Wunpawng Myusha ni nre. Myen hpraw she rai myit dai. Dai majaw nanhte hpe KIO ni roi rip wa masai. Hpang de roi rip ai lam n lu galaw hkra nanhte hpe laknak ntaw ntsang jaw na, KIO hpe shagrawt kau mu, nga nna wa shadut ai hpe mung na wa saga ai. Moi ya rai jang KIO hpe kam hkra hkalem la nna KIA hpyen hpung ni ndum shamyi yan lung wa ai shaloi gara hku hkap shingte kau na matu NDAK hpung hpe sharin tawn ai hte maren shadik shatup wa ma ai majaw KIA kaw sum machyi ai lam nga wa sai. Ya hte mung kalang mi dai hpaji sha bai lang dat ma ai shaloi Myutsaw KIA hpyenla marai 7 asak sum machyi wa sai. Satan gaw maza mala re ai akyang hkrai she lu nga a hka!
PRANGTAI:- Majan ngu ai gaw tai wa hpe shamyit kau lu na matu dangdi dangdep ai nyan hpaji hte n-gun yawng hpe asung jashawn ai lam rai nga ai. Shing re ai hta hkan nna Thein Sein gaw shi hta lit nga ai hte maren galaw nga sai. Raitim KIA myutsaw hpyen hpung maga de mahtang tinang hpe lang hte lang sa shanyam ai hpu nau NDAK hpe kam ai rai nna shi a shingdu kaw satan tsap nga ai hpe ndum maram kau ai gaw hpang de na matu sara kaba rai sai. Kaja sha nga yang KIO gaw rawt malan hpang wa na matu shanhte kaw lit nga ai hte maren tam la lu ai laknak ni, Japan rifle dingsa lau 3, sten gun 2, sinat kadun 3, yawng pawng yang sinat dingsa chyabyap lau 8 re. Dai laknak hpe arang shatai nhtawm rawt malan magam hpe woi shawng wa ai Du Kaba Lahtaw Zau Seng a kanu kawa hte salang nkau gaw matsaw lahta tsang na Yehowa kaw kyu jawm hpyi ya dat ai hte rawt malan lam hta ta tut ahkyak la bang wa masai. Magrau grang ai myutsaw nkau gaw shanhte kaw lit nga ai hte maren atsam htum hte Yehowa jaw dat ai machye machyang hpe htaphtuk ai ladat hku jai lang dat ai nga yang, aten kadun laman laknak law htam wa lu nna Wunpawng Mungdan ting kaw tai wa hpe ninghkap gasat wa lu ai hpe arawng la ya ai.
Wunpawng Myusha ni gaw magrau grang ai hta n-ga, majan pa kaw myi hprap zawn lawan ladan daw dan nhtawm mungkan majan langai hte lahkawng kaw sinna mungdan hkan e na chying tsaw ai atsam hpe madun wa lu masai. Dai ten na majan ni hta mahkrum madup tsaw sai British ni woi awn ai kaw majan hkan gasat lawm ai marang e mahkrum madup tsaw ai amyu ni byin tai wa lu masai rai nna, dai ni na majan ni hta Wunpawng Myusha ni nan woi awn nna gasat nga masai. Ndai zawn re ai ten hta adum nga na matu gaw, Yehowa jaw da ya ai machye machyang hte tinang lu nga sai mahkrum madup ni hpe gumhpawn dat ai masing rai nga ai. Shing rai tai wa a maw lanyet wa na ladat kaw nsa kadawng bang na matu tau nna myit maram nga let gasat sa wa ai gaw awngdang lam lu wa na mahkrun rai nga ai hpe chye shajang nga sai re.
Mungmasa lam hta bum nga masha ni lu ging ai ahkaw ahkang hte seng nna Thein Sein asuya tsun ai gaw 2008 a gaw da ai tara hpe madi nna seng ang ai amyu ni a laili laika hte htunghking zawn re ai hpe ahkaw ahkang jaw na lam sha tsun wa masai. Raitimung maren madang ahkyak ai mungdaw shagu a uphkang lam hta federal hkrang hte tinang ra sharawng ai uphkang hkrang (self-determination) ahkaw ahkang zawn re ai lam galoi mung ntsun shapraw yu ma ai. Lachyum gaw Anorahta prat (prat-1), Bayinnong prat (prat-2), Alonghpaya prat (prat 3) ni hta bum nga masha ni hpe ra ai shara kaw kade shangun sha wa timung, shanhte a lam hpe galoi mung shadan shadawng ai lam n-galaw ma ai. Bum nga masha ni garum ya nna awngdang wa shagu shanhte ram ai majaw awngdang wa ai lam chyu tsun wa masai. Dai hte maren ndai prat-4 kaw mung shawng de galaw wa sai hte maren bum nga masha ni a amying shingteng hpe shamyit kau nna Myen amyu a mying sha dandawng sa wa lu na matu ladat shaw nga ma ai hpe asan sha jawm mu nga saga ai.
Shing re ai hta hkan nna ra sharawng ai lam hta bung pre ai bum nga masha ni gaw kadai mung kade a lagaw ngangkang hkra shakut ai hta n-ga, yawng hpawngchyawm ai n-gun ngangkang hkra shakut ra nga ma ai. Dai shaloi shanhte myusha ni yawng pawng ai mungdan nnan gaw-gap la nna mungdan a mying hpe mung shanhte yawng jawm ra sharawng ai mying hpe shalat la mai na ma ai. Dai shaloi shanhte ra sharawng ai amyu htunghking, laili laika hte jet ai federal hkrang a npu e mungdaw shagu kaw tinang ra sharawng ai uphkang hkrang hpe na chying arawng la ai hte uphkang sa wa lu na ma ai. Dai shaloi myusha ni yawng gaw awmdawm ahkaw ahkang lu ai mungdan nnan hpe gaw-gap la lu ai shani rai wa na re.
PYILAN:- Salang Prangtai sanglang ai kaw Wunpawng myusha ni hte seng ai sha n rai, kaga hpu nau myu bawsang yawng a matu mung hkrawm sai ngu hkam la ai. Dai ningmu ni hta hkan nna hpu nau myusha nkau dumhprang wa nga masai. Mungmasa gaw grai dam lada ai majaw ganawn sa wa ai hta shada a lapran kaw mung, kaga hpu nau bawsang ni hte mung, maigan masha ni hte mung dam lada ai jasat lang ra nga ma ai. Shing re ai majaw KIO salang ni gaw mungdan kata kaw mung, maigan hkan e mung dep lu ai daram hkan shachyen ai lam galaw nga masai. Ra wa yang na matu lai wa sai June shata hta KIO kasa langai gaw Ma Kaw jan hpe hku hku hkau hkau hkrum shaga let mungmasa lam hte seng nna ningmu garan kachyan galaw wa sai. Shing rai hkrum shaga hkat ai shaloi gara de mung n shanang ai sha shi tsun ai ga manaw hte shi a kraw kaw rawng ai lachyum gaw kade bung pre nga ai hpe maram la ai hte du na ra ai ten ni hta gade daram kam hkat mai n mai ngu ai hpe maram ai lam rai nga ai.
Satan wa a maumwi mausa hpe hkaja yu yang, moi Anoratha prat kaw nna dai ni du hkra hkam la ai jasat ni galai shai wa ai hpe rai n mu yu ai. U Nu a lakhtak hta democracy asuya ngu ai mying lang timung, ta tut kaw gaw hpyen jaubu hkrang hte uphkang wa ai majaw Wunpawng Mungdan a adaw achyen rai nga ai Hpyimaw, Gawlan, Kamhpang zawn re ai ni Miwa asuya lata de di ya kau ai hta n-ga, Myenmung hpe mung Buddha mungdan hku nna masat wa sai. Shing re jasat hta hkan nna dai ni na ten hta simsa lam tam committee hte policy kade lang galai timung laika kaw sha galai ai rai nna ta tut kaw rai n galai ai majaw simsa lam bawngban ai gaw lachyum pru na n re. Satan a yaw shada ai gaw zuphpawng kaw sumla ni dem la nna shanhte gaw mungdan simsa wa hkra kade shakut nga ai lam, KIO gaw baw ja nga ai majaw bawngban ai hta awngdang lam nlu wa ai lam mungkan ting de ndau shabra na matu sha rai nga ai hpe mu wa saga ai.
Ban Ki-Moon hte hpawn maigan masha kaba ni gaw KIO hpe gasat nga ai lam jahkring kau na matu jut shagu kaw na shadut nga sai hte maren Thein Sein mung shi a hpyen hpung ni hpang de lang hte lang matut matsun dat nu ai. Tau nna jahkrup tawn magang sai hte maren myen hpyen hpung ni gaw hpyen masa, media masa hte grau grau n-gun jat let gasat nga sai. Ndai zawn rai maw lanyet nga ai a majaw maigan masha ni gaw KIO mahtang satan wa ndau nga ai hte maren baw ja ai ni she rai ma ai hku nna mu wa nga masai. Ndai zawn re ai ten hta KIO mung satan a maw lanyet nga ai hpe maigan chyam jawm chye wa hkra ndau ra na re ngu mu ai.
Maigan hkan e du dep lu ai Wunpawng Myusha shagu gaw shada mara tsun dinglun hkat na malai awngdang wa na hpaji ningmu ni garan kachyan hkat ai gaw yawng a matu mai kaja ai lam rai na re. Maigan masha ni kaw garum ntum hpyi shawn ai hta, Wunpawng Myusha ni gaw shawng de shanhte hpe majan pa kaw kade garum wa sai lam tsun na malai, ndai ten hta Wunpawng Myusha ni hte KIO hpe garum la ai marang e, du na ra ai ten ni hta shanhte gara hku akyu hkam sha mai na re lam, gawai ai hku jahtuk tsun ai gaw awngdang ai lam rai wa na re.
Kalang marang tinang a matu grai kaja sai, grai tengman sai ngu hkam la nna tsun shaga ai shaloi masha wa a matu gaw mai kaja ai lam n rai nga ai. Raitim htap htuk ai ga si ga ngau lang ai marang e lahkawng maga a matu htap htuk ai mahtai lu la wa mai ai. Shing re ai ningmu hpe malen pyen u langai hku nna mu lu ai hpe Wunpawng Myusha ni yawng hpang de mu ai hta jum jat ai hku rai u ga, ngu hkam la ai hpe tang madun dat ai law.
Puk Dun
17/7/2012
GARA HKU KUN?
LAGANG:- Ya hte na dat ai shiga ni hta Gumsan Magam Thein Sein gaw KIO ni simsa lam nra sharawng ma ai majaw jahten sharun ai bungli chyu galaw nga ma ai. Dai majaw kaga rawt malan hpung ni hte gap hkat jahkring kau sai raitim KIO ni hpe gaw shamyit kau lu hkra matut gasat nga ai lam tsun nga ai da. Na pawt sai wa re.
Labels: Laika Ngau
1 comments:
- shaman said...
-
Hpyen ni hpa mi galaw yawng galaw tinang a pandung hpa naw re ai hpe Kachin myusha ni chyenasai pandung de gara hku ladat shaw nna Sawa Na , tsan ai lam hkusana kun , ni ai lam hku sa Na kun? Kachin myu sha ni Lang ai mungmasa lam pricinble gaw gaw jaw ai , tactical mungmasa lam nijaw ai sha re , bungli kajini awngdang yawng bunglikaba mung Shina shi awngdang wa nare , kahtawng ningjawng lam shaga ai gaw Kaja ai , rai Tim ya gaw Kachin mungdan ting a lam re chyenahkra tsun nagaw myusha yawng a lit re , hkapla Na gaw hkamla ai wahta sha madung rai nga ai , Yaten hta myen hpyen gaw Kachin myu sha , mungdanlamu ga a matu number 1 hpyen re yawng chyena Na sai .
- July 18, 2012 at 4:05 AM


text:
DAI NI E TSAW RA AI NINGSHA NI GAW
1. Dai ni e tsawra ai ningsha ni gaw, Madu a man e du hpawng nna, lak lai ai n dai poi ninghtoi hta e, Madu hpe chyeju dum hkungga jaw.
CHO: Hkap la rit, Oh hpan Madu Karai e, ningsha ni nawng ya ai hkungga hpe, chyoi pra ai na a Karai tsaw myit hte hkap la ya rit Oh Wa Karai e.
2. Dai ni e tsawra ai ningsha ni gaw, Yesu a hkungga hte pawng nna, alu hte tsabyi chyaru muk ni hpe, Na man e naw ku let hkungga jaw.
3. Dai ni e tsawra ai ningsha ni gaw, masha yawng akyu chyeju lu na, si ai hte naw hkrung nga ai ni yawng hpe, myit dum let chyoi pra ai hkungga jaw.
No comments:
Subscribe to: Post Comments (Atom)


text:
Monday, January 21, 2013
KIO/KIA Ningbaw Ningla ni hpe Hpaji Jaw mayu nngai.
(1) Myen Asuya gaw shanhte hku nna sa gasat ai raitim, Mungkan hpe gaw shanhte she KIO/KIA ni sa gasat shingtsang mana sha ai hku, kaning n chye di nna nhtang gasat ai re lam hku zai ladat galaw nga masai. Bai nna, shanhte mahtang she simsa lam grai sharawng ai zawn nga nna tsun galaw shakut nga ai. (Kaja nga yang moi kawn shanhte shajin da nna gasat ai lam yawng chye chyalu rai sai)
(2) Anhte KIO/KIA hku nna, ninggawn mung masa gara hku mi nga tim, Gaphkat jahkring ai lam (Ceasefire) hpe tinang maga hku koi taw nga ai, ngu ai arawn alai hpe tsepkawp koi ra na re. Ahkyak ai gaw, Mung Shawa hte seng ai Mung Masa hpe n mai malap na re. Mungkan hku yu ai gaw, Mung Shawa hkra machyi ai hpe kadai ni grau yu ai, ngu ai hpe amat jaw nga ai. (Hpyen Yen ni hpe makawp maga ai hta KIO tsawm ra mi amyat lu mat ai lam ni nga sai.)
(3) Dai hte maren, Myen Asuya hpe gap hkat jahkring na matu, Mung Shawa law law (Myen, Kachin shara shagu na ni) garu ai lam byin lai wa sai. Dai hpe Myen Asuya gaw yau la masu nna amat la sai. Hluttaw kata kaw dawdan ai lam hpe Gumsan Magam wa hte Hpyen Jaubu wa ni bai kabu gara hkap la ndau masai, raitim, tatut shanhte n hkan galaw ai. Hpa mi nga nga, dai zawn ndau ai lam hpe Mungkan hku nna gaw kaja ai hku (Positive) hkap la sai. Dai hpe n mai malap ai. Tara shang ndau ai lam ahkyak dik re hpe n mai malap ai. Tinang jaw dum nna nga taw n mai ai.
(4) Dai majaw, matut nna gap hkat ra na mi raitim, KIO/KIA hku nna asan sha hkyak hkyak ndau ra ai lam langai nga ai. Dai gaw anhte mung gap hkat jahkring mayu sai, raitim, sa htim ai hpe gaw ninghkap gasat nga na re. Ngu nna ndau kau ra ai. (Kaja nan mung dai hku byin taw ai re hpe mu lu nngai).
(5) Gaphkat jahkring shagu, manang ni tsun ai de yau la mat ai hku n re ai sha, tinang galaw ra ai Mung Masa ninggam hta ngang ngang tsap nna mai jahta ai. Hpyen Masa hpe mung galoi raitim ninghkap lu na ja ja shagreng da mai nga ai.
(6) KIO/KIA kata na Mungchying shawa hpe n-gun bai kahkyin na matu gaphkat shazim tim mai kaja ai lam re, ngu nna myit lu nngai. (Asuya hku nna n shazim na zawn rai wa yang mung hpa n ra sai, shanhte kata kaw na Mung Shawa ni bai garu wa na ra ai.)
(7) Ndai majan a majaw, mahkrum madup grai lu sana re, ngu kam nngai. Dai majaw, matut nna, anhte sa wa ra na hkrun lam a matu tinang hkum tinang kam ai myit hte grau shajin lu wa na sai, ngu kam nngai.
* Jaw ai Mung Masa ngu ai gaw makoi magap n ra ai, galoi raitim branglang rai nna jahta let sa wa ga ngu nna, ndai shara kaw ka shabra dat nngai re.
(2) Anhte KIO/KIA hku nna, ninggawn mung masa gara hku mi nga tim, Gaphkat jahkring ai lam (Ceasefire) hpe tinang maga hku koi taw nga ai, ngu ai arawn alai hpe tsepkawp koi ra na re. Ahkyak ai gaw, Mung Shawa hte seng ai Mung Masa hpe n mai malap na re. Mungkan hku yu ai gaw, Mung Shawa hkra machyi ai hpe kadai ni grau yu ai, ngu ai hpe amat jaw nga ai. (Hpyen Yen ni hpe makawp maga ai hta KIO tsawm ra mi amyat lu mat ai lam ni nga sai.)
(3) Dai hte maren, Myen Asuya hpe gap hkat jahkring na matu, Mung Shawa law law (Myen, Kachin shara shagu na ni) garu ai lam byin lai wa sai. Dai hpe Myen Asuya gaw yau la masu nna amat la sai. Hluttaw kata kaw dawdan ai lam hpe Gumsan Magam wa hte Hpyen Jaubu wa ni bai kabu gara hkap la ndau masai, raitim, tatut shanhte n hkan galaw ai. Hpa mi nga nga, dai zawn ndau ai lam hpe Mungkan hku nna gaw kaja ai hku (Positive) hkap la sai. Dai hpe n mai malap ai. Tara shang ndau ai lam ahkyak dik re hpe n mai malap ai. Tinang jaw dum nna nga taw n mai ai.
(4) Dai majaw, matut nna gap hkat ra na mi raitim, KIO/KIA hku nna asan sha hkyak hkyak ndau ra ai lam langai nga ai. Dai gaw anhte mung gap hkat jahkring mayu sai, raitim, sa htim ai hpe gaw ninghkap gasat nga na re. Ngu nna ndau kau ra ai. (Kaja nan mung dai hku byin taw ai re hpe mu lu nngai).
(5) Gaphkat jahkring shagu, manang ni tsun ai de yau la mat ai hku n re ai sha, tinang galaw ra ai Mung Masa ninggam hta ngang ngang tsap nna mai jahta ai. Hpyen Masa hpe mung galoi raitim ninghkap lu na ja ja shagreng da mai nga ai.
(6) KIO/KIA kata na Mungchying shawa hpe n-gun bai kahkyin na matu gaphkat shazim tim mai kaja ai lam re, ngu nna myit lu nngai. (Asuya hku nna n shazim na zawn rai wa yang mung hpa n ra sai, shanhte kata kaw na Mung Shawa ni bai garu wa na ra ai.)
(7) Ndai majan a majaw, mahkrum madup grai lu sana re, ngu kam nngai. Dai majaw, matut nna, anhte sa wa ra na hkrun lam a matu tinang hkum tinang kam ai myit hte grau shajin lu wa na sai, ngu kam nngai.
* Jaw ai Mung Masa ngu ai gaw makoi magap n ra ai, galoi raitim branglang rai nna jahta let sa wa ga ngu nna, ndai shara kaw ka shabra dat nngai re.
Labels: အေတြးအျမင္
Subscribe to: Post Comments (Atom)
ကခ်င္ ႏုိင္ငံေတာ္ သီခ်င္း
မဂၽြယ္ရွိန္ရာ ၀န္ေပါင္ အစပါ။ မ်ဳိးရုိးစဥ္ဆက္ ၀န္ေပါင္ေျမ အစစ္ပါ။ ဘုိးဘြားမ်ားရဲ႕ အေမြ၊ အဖုိးတန္ဓန ျပည့္ေနတာ။ ငါတုိ႔ျပည္၊ ငါတုိ႔ေျမ ငါတုိ႔ခ်စ္၊ ငါတုိ႔ျမတ္ႏုိးတယ္။ အဆုံးအစမဲ့ ကာကြယ္၊ ကမာၻ တည္ သ၍ တည္ေစသတည္း။


text:
SADUNG, SAGA PA MARE MASHA NI KAWN MYEN NI SEN (70) JAN MYA LA
Labels: Jinghpaw Mung Shiga
7 comments:
- padang yesu said...
-
Lam amyu myu hku ndai myen hpyen ni hpe lawan ai hku la kau ga.ja ja ning hkap kau sa wa ga.myen gaw sa nat langda ai ni hpe shi shagri bret na ram hkrit tsang nga ai.yu mau mahka nga yang gaw dai hta grau adip arit mya lu mya lagu ladu shalai rai wa che ai.ndai lam hpe hkum dek hparang lu na gaw,LA,NUM sak ram yawng ya ten rai sai AUNG DAWM PADANG lu wa na matu Ginjaw de ya jang raw ga.
- September 3, 2012 at 12:01 AM
- Myujet said...
-
Myen .ngu ai hpe nau nju mat ai majaw myen hku kyuhpyi,mahkawn shakawn
na pyi nkam mat sai
- September 3, 2012 at 12:50 AM
- Anonymous said...
-
Re law Myujet...anhte amyu sha ni mung tinang ai laika ga hte ka tawn ai Chyum laika, mahkawn mangui ni lu da ai ni re majaw hpa na wa Myen ni aga shap lang ra sana ma...
- September 3, 2012 at 1:14 AM
- hkunman said...
-
Jinghpaw Wunpawng Myusha yawng hte e....,dai zawn re MYEN a-n-shawp n-kap ai lam hpe.... Mungkan de a-tsawm shana sha dat mu lo......
- September 3, 2012 at 7:31 AM
- TsaBaGam said...
-
MyuJet: nang tsun ai grai jaw ai. Ya ten jpwp myu sha ni gaw tsinyam hkrum, share shagan ni gaw myen hpe anut rai nga ai ten jp laika, ga hpe n kam shaga, nkam lang rai nna jinghpaw nawku jawng she nga tim myen hku nawku ai de chyu sa nawku lawm.. Hpang jahtum gaw jp ga shaga yang pai pai nga dum ti myen ga sha shaga manu mat ai jpwp myu sha ni hpe mu ai majaw grai yawn n ma re law. Myen ga hpe sha jai lang shaga ai wa gaw majan hta hkrat sum lawm ai wa nan re ngu masat la mai ai. Dai majaw anhte jpwp myu sha ni yawng hpung makam masham hta mi rai rai, hpa lam hta mi rai rai tinang a ga, laika hpe madung da n na jai lang sa wa ga.
- September 3, 2012 at 7:52 AM
- Gawgaptu said...
-
KK a gumhpraw mung lawm ai. Ndai sawa ni hkum ding dek katut sha na re.
- September 3, 2012 at 9:00 AM
- Anonymous said...
-
Karai Kasang hpe ngawn nsawn ,hpya sha ,mya sha ai ni a majan gaw ayai aya si htum mat na ni rai masai
- September 3, 2012 at 1:56 PM


text:
February (7) bat Lahkawng,
Mangshi mare na, Jinghpaw Wunpawng Mungkan Manau a lahkawng ya ngu na shani jahpawt daw hta, mungkan ting na du sa ai Jinghpaw Wunpawng Dat Kasa ni marai 100 jan hkrum zup let, htunghking hte laili laika a lam hpe madung tawn tsun jahta bawngban n-gun jaw ai lam jawm galaw la lu sai lam na chye lu ai. Myitkyina, Manmaw, Sammung, Yangon, America, Singapore, Thailand, Yunnan kaw na Kasa Salang ni tsun bawngban ai hta, kaga myitsu kanu kawa ni shang lawm hpaji jaw, n-gun jaw shangang shakang la sai lam na chye lu ai. Dai hpang, Mangshi Htunghking Htingnu Rung ndaw e labau shang masat masa sumla hpe jawm dem ma ai.


text:
Jinghpaw pati masum pawng gahkyin na lam shawng de ninggam mi bai jat ai hku nna, ja gumhpraw tam sub-komiti hpe hpaw dat lu sai re.
Malawm sanit ja gumhpraw tam sub-komiti hpe April praw 9 ya shani Myitkyina, Jinghpaw Mungdaw Democracy Pati (KSDP) rung daju e shawng n’nan lang galaw ai, pati pawng gahkyin lam amu gun komiti zuphpawng e hpaw dat ai lam re.
Yaw shada ai gaw, asuya hte n gindun ai Jinghpaw pati masum-- KSDP, Jinghpaw Wunpawng Democratic Pati (KDP) hte Jinghpaw Wunpawng Amyusha Democracy Rapdaw Pati (KNCD) pawng gahkyin ai bungli hta ra kadawn nga ai ja gumhpraw tam ya na matu re.
Ya shawng n’nan gaw pati masum kaw nna sub-komiti de Myen kyat sen 5 hpra bang jaw na matu bat Kru Ya shani amu gun komiti zuphpawng e daw dan ai lam, KDP ningbaw Slg. Gumgrawng Awng Hkam tsun ai.
KSDP, KDP hte KNCD pati ningbaw ni gaw April praw 2 ya shani KDP Du Mare rung hta zuphpawng galaw nna pati masum pawng hpawng na matu ‘masa’ hku nna myit hkrum sai hte, ta tut hkrang shapraw sa wa na matu ‘amu gun komiti’ hpe mung dai shani hpaw dat ai re.
Maning 2015 November ra lata poi hta, Wunpawng Mungdan Shanglawt Hpung, KIO Tingnyang-up Malai 2 hkringsa Dr. Manam Tu Ja woi awn ai KSDP pati gaw Mungdaw rapdaw shara 3 hte Mungdan lawu rapdaw (pyithu hluttaw) shara 1 mi hta dang ai. Ngam ai pati yan shara mi hta mung n dang ai re.
Ra lata poi n du shi ai aten e mung, pati pawng gahkyin ai lam hpe Sara Lamawng La Tawng, Mung Shawa Nsen Shapraw Komiti-Hpakan Ginwang, woi awn nna lang hte lang zuphpawng shaga galaw wa yu sai re. Raitim KDP hta lai, ngam ai pati yan n shanglawm wa ai majaw pati pawng gahkyin na lam n byin mat ai re.
Raitim, ndai kalang pati pawng gahkyin ra ai lam hpe pati masum gaw ‘masa’ hku myit hkrum let galaw sa wa ai majaw dai lam ntsa mung shawa ni n-gun jaw madi shadaw ai hpe mu lu ai re.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- ‘Mung Shawa Asuya’ kaw nna Hpakan Lungseng Maw pat hkum (Shiga) 6 Jan 2016
- “Jinghpaw mungdaw gaw Myen hte Miwa a roi rip hkrum nga”: Benedict Rogers (San Htai) 2 Dec 2010
- “Jinghpaw ni mungdan shamat kau hkyen sai”: Amerikan sumla dep shi htawn Ryan Libre hte KNG san-htai (San Htai) 19 May 2010
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010


text:
Wunpawng Ramma ni hpe sat;
Wanglu wanglang dut shabra,
Htam sanit grau she jat wa.
(2) Sut-su ai kashu kasha,
Ja gumhpraw rau manai ya;
Kanu Kawa m'tsan mat hkra,
Rim dat shaw dat galaw ya;
Kachin lu su n kam yu,
Tsadan zingrut htu ai lu!
(3) Matsan mayan Ma ni tup,
Daw hten hkra zingri adup;
Bungli n mai g'law sha hkra,
Prat tup jam jau jaw kau ya.
(4) Wunpawng Ramma nanghpam-ya,
N mu masu su di da;
Lau lu lau si mat mu ga,
Mu tim ahkyak n la sa;
Tsawra amyit n madun,
Hkum di hkum rai ngu n tsun;
Kaga Ramma ni hpe gaw,
Shadum jahprang ma ai yaw.
(5) Tsang 10 sanpoi sha-awng m'su,
Dakkasa du jang hkap d'ru;
Wunpawng Ma ni gaja loi,
Ka-ni nanghpam de hkroi hkroi.
(6) Mare Kaba Wunpawngsha,
Katsi majan gasat ya;
Nam Kahtawng na Wunpawng hpe,
Mu shara kaw sat shakre;
Amyu shamyit masing dai,
Tsadan a ladat rai sai.
(7) M're kaba Wunpawng Ramma,
M'sha lahkam n dep mat hkra;
Bawnu j’htentsi shabra ya,
Dasang sang galaw shapraw,
Manu hkyamsa hte dut jaw; rai nga ma ai oi.
Ya.....! Wungpawng mungdan asuya kawn,
Nanghpam pat j'san galaw tawn;
Hpyen magam gun magrau grang,
Majan gasat grai awng dang;
Lagu lagut hkoi mat wa,
Anhte a mare buga.
Ka-ni hkai sha ginra hkan,
Malai kaja li garan;
Hkailu hkaisha sharin ya,
Ka-ni yi ni hkoi mat hkra;
Dut lu dut sha pat jasan,
Masing kaba she woi gran rai;
shakut nga ai rai.
Goi! ya......
Ga’gawp hpungdim dat mayu,
Matsing sumhting da ga lu!
Nang Wunpawng Jet ai rai yang,
Sai chyup ai kaw hkum lawm nang;
Ka-ni nanghpam ninghkap na,
Nang nan shawng de shang lawm ra;
Hkai lu hkai sha dut shabra,
Lu lang sha lang hpe kau da.
Tai a myu sh'myit m'jan daini,
Rawt m'lan kau lu hkra shakri;
Nang hte Ngai nan n lawm n mai,
Myu hpe makawp la ra sai;
Tai masing kadawng mat hkra,
Myu Tsaw Myit Rau Le I Ya..........
Shanglawt Tsing
26.6.2012


text:
Daini myi hpaw sai mungkan mungdan ni yawng e ra sharawng ai gaw, demokresi masa nan rai nga ai. Demokresi masa hte grin taw nga sai mungdan ni hta mung, demokresi masa hpe n sim n sa sawk shaleng, jen dinglik, shingdaw maram, gram sharai, shangang shakang dingyang rai ra nga ma ai. Hpa majaw nga yang, demokresi ngu ai wa mung, gat seng na dut rai namnak shen ai joi shinglet zawn, waw de nhkyeng wa, nang de kadang wa, nbung bung jang myu mi, jan kahtet jang myu mi, shinggyim masha ni a majaw, baw pyi sin na daram rai nga ai.
Shing rai nga ai sat lawat a npu e, gumshem lailen hpe she manat tawn mayu ai ni mung, “demokresi” shamying lang nna, mungshawa hpe myi gale kau ya nhtawm, sai chyup zingri sha tik tik rai taw nga ai. Dai gaw kaga kadai n rai, Myen Hpyen Gumshem Asuya nan rai nga ai. Daini Myen mungdan hta demokresi asuya byin taw nga sai n rai; byin wa hkra woi shabyin na ni mung n rai nga ma ai. Shanhte a Hpyen Gumshem Lailen hpe mungkan ting jawm dinglun wa nna, demokresi shamying masu tawn ai sha rai nga ai.
Htauli htaula n rawng ai manaw manang nkau mi, Myen wa a demokresi hpe kam nna, manya jawng taw masai. Ga shadawn langai kahtap tsun na:- Gwi gaw, masha wa e hpyet bu shamawng dat ai hpe hkyi tawng mu hkrup sha sana shadu nna, maitsan she kangat hkra kabu let, hkan tam kyin taw ai hte bung nga ma ai. Jinghpaw Wunpawng sha ni Myen hte shaning 1000 mi matut pawng tim, demokresi ngu ai gaw dwi ai kun, hkri ai kun, kaning nga ai namchyim re pyi chye lu na hkum shadu myit. Gwi rai yang chyawm gaw, hkyi tawng wa n mu hta sha tim, hpyet nsa sha gaw ayan lu manam la na re.
Daini myu tsaw share shagan brang ni, du daw sai hkaw hkam let, n sim n sa gasat gala shakut nga ai gaw, laknak lang ai hpyen gumshem wa hpe, laknak hte nan gasat ra ai majaw apnawng shakut shaja nga ai lam re. Manang ni sai tum sai pa hkaw nna, shakut nga yang, “Si Mani Ladat Rawt Malan Jasat” ngu ai “None Violent Revolution” masa hkan nga yang gaw, la n du ai lai shadawng ai lam sha re, ngu mu lu ai.
Ga shadawn langai bai tsun na — Amerikan mung lashing kata na Amerikan num langai hpe, Jinghpaw buhpun hking soi palawng hte zeng di sumraw dat yang, Jinghpaw num byin wa lu na kun? Marip Hkawn, Maran Hkawn, ngu tsun shaga yang shi chye na lu na kun? Kanam daw ndai, kahkri daw ndai, ngu yang shi chye hkam sha na kun? — Daini Myen Hpyen Gumshem wa mung dai hte maren, hpyi ntsa na mying sha demokresi shamying tawn nhtawm, kraw kata e gaw, hkanghkyi matse nan raw wa rai nga ai hpe n mu mada lu hkra, tinang a myi hpe kadai wa pat kau ya sata?
Tsawra ai Jinghpaw Wunpawng sha ni e, myu a kanu kawa ni, mungdan a ningbaw ningla ni, shayi shadang ramma ni, nu num wa la ni, sutdu lauban ni, makam masham ningbaw ningla ni yawng hte e, Jinghpaw Wunpawng sha ni a shawng lam gam maka hpe hkanghkyi n-gup kaw na shalawt la lu na matu gaw, “None Violent Revolution” ladat hte mai nan n mai ai lu yaw. “Ga gun gaw n ja, nga kaba gaw ra” nga ai hpa, demokresi lu wa dam yang, myi man pa lu na gaw ra; manang ni sai tum sai pa hkaw nna gasat gala nga ai de gaw n gwi sa, re ai ni mung lanyan hkawm bu nga ma ai lu!
Hkau ni e, gwi zawn hpyet manam hkawm na n kam yang mung, salwi si htawng pyaw chyai nna nga mu yaw........!
Loimyebum
2012, Feb.12.


text:
Daini anhte buga ginra ni hta Amyu W.P sha ni a lapran, Mungmasa,
Hpyen masa n hkrak ai, mayak a majaw, Tara Rapra lam nnga ai a majaw,
byin hkrum hkam mana sha taw nga ai, Ruyak Tsinyam, Myithkyi Lit li,
Matsan Jamjau Hkrum sha nga ga ai. Raitim, myit mada shara nnga mat
ai, kamhpa shara n nga mat sai ni zawn n rai mat ga!!
Isrela Amyu masha ni, shawng de sit ngu yang mung nawnghkyeng hka din
mat, hpang de gaw shanhte hpe hkan shachyut sat ai Egutu hpyen hpung
ni du wa rai, hpa galaw na machyung machyang n chye mat, myit hkyi ba
lit li, hkrit tsang kadau kadap rai, hprawng yen koi na shara, lam
mahkrun n mu, n nga rai, Ginchyum Chyat hkrum ai ten hta Isrela Amyu
Masha ni hpe Nawng Hkyeng Hka Ga-ang Brang galaw nna shawng man de
matut koi yen hprawng lawt sa wa lu na lam hpe hpaw lajang ya dat ai
KARAI, Egutu Hpyen ni hpe Summui, Wan Shinglet hte gaup lam pat
shingdang makawp maga ya ai KARAI, Sha na U Preng jahkrat ya ai,
Shana e Wan Summui Wan Shadaw lajang ya let woi lakawn ai KARAI, lamu
Kasa ni....., Daini, Dai Yehowa Karai Kasang hpe hkap la kam sham nga
ai Anhte Jinghpaw Wunpawng Amyu Sha ni aq KARAI, YEHOWA KARAI KASANG
mung Rai nga ai hpe dum ga!!
Isrela Amyu Sha ni a makam Kaji kawa, Abraham a ga, Amyu sha ningbaw
Mawshe a ga, Yawshu a ga(Jan hpe jahkring da ai), Shawlamun Hkawhkam a
ga, David Hkawhkam a ga, Myihtoi ni a ga, kasa ni a ga etc..., hpe
madat ya ai Yehowa KARAI KASANG Rai Nga Ai hte maren, Daini Anhte
Jinghpaw Wunpawng Amyu Sha Ningbaw Ningla ni aq Ga hpe mung madat ya
na/ai Yehowa KARAI KASANG Rai Nga Ai Re!! Dai majaw daini anhte amyu
sha ni hpe makam wenyi lam hku nna, mungmasa, hpyen masa lam hku nna,
Htunghking lam masa hku nna, sut masa lam hku nna hte laika hpaji lam
masa hku nna, hte kaga lam masa amyu myu hku nna woi awn nga ai
ningbaw ningla myitsu du salang,Nu Wa, Ramma Hpunau Ningbaw ni a Ga,
ni hpe mung Yehowa Karai Kasang gaw madat ya na re. Myit yu na lam
langai gaw, Dai Ningbaw ni aq Ga, Myit masin salum ni gaw Dai madu
Yehowa Karai Kasang myit dik myit ra ai, hkap la ya lu ai Ga, Masin
Salum, Arawn Alai ni rai nga, madu nga nga ai kun? Dai Madu Karai
Kasang hta n gun la ga! Myit sawn dinglik sharai la na grai ahkyak nga
sai.
Anhte Amyu sha ni aq ASAK, Shawng lam Sak Hkrung lam Maq hkra gaw Dai
Madu Yehowa Karai Kasang a lata kaw sha nga nga ai, Myen hpyen wa a
lata kaw N-RE!!! Dai hpe a dum nga ga. Myit masin lungpa hta bang da
ga. Nu Wa Hpu Nau ni e....
Myen Hpyen wa e.., Tara n lang diplu dip sha, rim zingri, htawng bang
sharen da, n hkru n shawp ai Zai ladat amyu myu hte mahkam hkam,
katsi majan, kahtet majan hpyen man wawq kasat nna Si Htum Mat na,
Grit mat, Yawm mat wa na Jinghpaw Wunpawng Amyu Sha ni N-RE!!! Moi,
Shaning (50) ning laman htum mat na ngu ai amyu sha ni re. Myen
Hkawhkam..Myintung wa, Shi ntawt na Gwi madang ram pyi n sawn hkrum
ai, gwi a madang pyi nnga ai hku shagrit hkrum ai, masat hkrum ai
Kachin Amyu sha ni re. Raitim, daini Mungkan jut shara shagu chyam bra
nga pra, galu kaba wa saga ai. Laika lu ai amyu tai nga saga ai.
Mungkan hta laklai shai ai htunghking, Manau nau ai amyu sha ni hku
nna, Mungkan hta myiman dandawng nga saga ai, Karai Kasang a lagaw
Hkang ai Jinghpaw Wunpawng Amyu shani rai nga ga ai. Raitim, Karai
Kasang aq sunghtum ai Ja Chyum Mungga lam hku nna asak n hkrung, n sa,
ja Chyum Mungga hte Yehowa K.K hpe shingdu tawn let sak hkrung ai
shani chyawm gaw..., grit mat, htum mat, mat mat ai Amyu sha ni tai
na, ga lahtum n shut rai nga ai hpe myit masin lungpa, bawnu hta bang
matsing da ga!!
Nang ngai marai hkum dek a hkam sha ai lam, byin mayu ai lam, Amyu sha
ni a tsinyam lam ni hpe, Dai Yehowa Karai Kasang kaw tang shana, tsun
dan na grai ahkyak nga ai. Anhte shada da sha tsun jahta ai hte sha
bungli nbyin nga ai. Lam shagu hpe shabyin ya lu ai gaw Karai Kasang
rai nga ai hpe a dum nga ga.
Labau hta Shanchyang Negro Hpunau ni a asak hkrung lam hta Shanhpraw
ni a dip lu dip sha, tara rapra lam nnga, mayam prat jamjawu tsinyam
hkrum sha ai ten, myit mada shara nnga mat sai ni zawn hkrum sha hkam
sha let sak hkrung lai mat wa sai. Dai ten hta Anhte Shan Chyang amyu
sha ni aq myit mada shara, kam hpa shara, ninghtoi gintawng Madu
Yehowa Karai Kasang nga ai. Shi chyu sha anhte a lawt pru na chyinghka
lam, myit mada shara, kamhpa shara, shingbyi lung hkrung rai nga
ai....., ngu ai Shanchyang Karai Masa(Black Theology) hte myit sharawt
zinlum dat ai hte tatut hkan nang hkan sa sak hkrung lai wa ai a
chyeju, mahtai gaw..., daini mungkan hta anhte myi chyaw mu chye nga
ga ai, shanchyang amyu sha ni a asak hkrung lam hpe sharin la lu nga
sai. Mungkan hta Yungwi Shingni lam hta shanchyang amyu sha ni shara
la nga ai, Ginsup lam hta shara la nga ai, Hpyen majan hpyen la, hpyen
Du jaubu kaba ni hta shara la nga ai, American Gumsan Magam, Mungkan a
mungmasa ningbaw ni hta shara la nga ai, Wenyi makam masham ningbaw ni
hta shara la nga ai..etc... ahkyak ai shara shagu hta shanchyang amyu
sha ni n lawm n mai, n nga n mai, Dai Yehowa Karai Kasang sharawt
shatsaw dat ai, shalawt dat ai hpe hkam la , hkam sha nga lu manu ai.
E... Dai Shanchyang Amyu sha ni aq Karai Kasang mung daini anhte
Jinghpaw Wunpawng Amyu sha ni a KARAI KASANG rai nga ai n rai ni?
Karai Kasang hta n byin mai ai lam hpa nnga ai. Karai Kasang anhte
Jinghpaw W.P amyu sha ni hpe mung tsawra nga ai , mu nga ai, chye ya
nga ai re. Raitim, anhte hta lama mi ra nga sam ai nhtenn !! Dai Madu
Yehowa Karai Kasang hta mahtai nga nga ai....
Dai majaw, Tsawra Nu Wa Hpu nau, Jinghpaw W.P amyu sha ni e..., Myu
Tsaw Share Shagan, Hpyen Num Hpyenla, Du Gyi Salang, Ningbaw Ningla,
myitrum manaw manang ni yawng hte e...Myit n kaji ga, myit n daw ga,
hpa myit hkum tsang, hkum hkrit, Shagri N Kaji Ga!!, Shagri N Brep
Ga!! ngu ..... n gun jaw dat mayu nngai....!!!
Sr. Hpauje Kam Li
Trinity, Manila, Quzen City
Phillippine
Read more »